
Cum s'a serbat Patronui liceului nostru. 
— Desvelirea bustului fostului director şi profesor Tiberiu Popescu — 


In ziua de 17 Februarie a.c.—Sf. Martir 
Teodor Tiron—s'a sărbătorit Patronul Li- 
ceului nostru. Cu această ocazie, sa sfinţit 
bustul fostului director şi profesor Tiberiu, 
Popescu. 


Festivităţile au decurs în modul următor : 

La orele 10a. m., sa oficiat în hall-ul 
liceului un serviciu religios de către un 
sobor de preoţi, în frunte cu părintele 
protoereu Gr. Prejbeanu. 

După aceasta, s'a desvelit bustul lui 
Tiberiu Popescu, iar dl Teodor Gâlcescu, 
-directorul liceului, într'o scurtă cuvântare, 
a vorbit despre bunul profesor şi director 
al acestui liceu, care a fost Tiberiu Po- 
pescu, evidențiind gestul morţii lui eroice 
în luptele dela Jiu, la punctul Buliga, în 
1916. 

După discursul d-lui profesor 7eodor 
Gâlcescu, a luat cuvântul d-l Mihail Po- 
pescu, profesor din Timişoara, fratele ră- 
posatului, mulţumind celor cari sau gân- 
dit şi au înfăptuit acest gest de cinstirea 


unui profesor care şi-a dat viaţa pentru 
patrie. 


Şedinţa festivă din amfiteatrul liceului 


La orele 11 a m, în faţa unei nume- 
roase asistenţe, sa deschis şedinţa festivă 
pentru patronul liceului, în amfiteatrul 
şcoalei. 

Corul liceului a executat /mnul Regal. 
După cuvântul ocazional rostit de dl 7eo- 
dor Gâlcescu care a însemnat faptele din 
trecut ale liceului şi importanţa acestui 
aşezământ cultural, d-l profesor Z. Con- 
slantinescu-Vedea a desvoltat o conferinţă 
despre Tudor Vradimirescu, arătând tim- 
pul şi împrejurările în care a luat naştere 
această mişcare a eroului gorjan şi sco- 
ţând în relief personalitatea lui Tudor 
Vladimirescu. 


Corul liceului sub conducerea d-lui pro- 
fesor V. Buică a executat mai multe com- 
poziţii româneşti şi patriotice, iar orches- 
tra sub conducerea maestrului Gh. Grüll- 
mayer a cântat arii naţionale. 

Elevul Sulea T. din clasa VIII a recitat 
admirabil poezia „Lui Tudor Viadimirescu “ 
de Şt. O Iosif: iar Enescu St. din clasa 
III-a, „Oltenii lui Tudor“ de G. Coşbuc. 

Serbarea s'a terminat cu marşul „La 
Turda“, executat de corul liceului. 

La orele 12, profesorii şi invitaţii au 
fost poftiţi în cancelaria cea mare a şcolii 
unde li sa servit o gustare. Au vorbit 
aducând omagii şcoalei, domnii : Stefan 
Bobancu, pensionar, fost profesor şi pri- 
mul director la acest liceu, Sfinţia Sa, 
Protoereul Gr. Preybeanu, d-i Colonel 
Gheorghiu, comandantul Regimentului 18 
Dorobanţi şi dl profesor C. Mihăilescu, 
directorul Şcolii Normale „Spiru Haret“ din 
Te Jm, Tuturor le-a răspunsd-l profesor 


T. Gâlcescu, directorul liceului. Cronicar 


Sezâtoarea Vl-a 


In ziua de 14 Februarie, sa ţinut a Vl-a şe- 
zătoare culturală în amfiteatrul liceului nostu. 

Elevul Săftoiu Gh. din clasa opta a tratat 
subiectul: „Literatura noastră poporană“, făcând 
legături cu literatura populară scrise, cât şi cu 
literatura populară orală. 

Au plăcut recitările „Toţi Sfinţii“, 
de Gheorghe Coșbuc, de elevul Homescu loan 
din clasa opta şi „Balada unui greer mic“ de Gh. 
Topârceanu, de elevul Poenaru Valeriu II-A. 

A făcut o frumoasă impresie lectura „Bunica“ 
de loan A. Basarabescu, citită cu multă simţire 
de elevul Răgă/ie FI. cl. 8-a. 

Şezătoarea a fost completată cu proecţiuni 
referitoare la diferitele mijloace de transport, 
explicate de Bălănescu loan cl: S-a şi cu câteva 
frumoase arii executate de orchestra liceului. 

La şezătoare, s'a remarcat prezenţa unui mare 
număr de elevi şi a câtorva domni profesori. 

Cercetând încăperea trecutului nostru literar. 
— CU PRILEJUL UNEI COMEMORARI — 


` Eram singur. In juru-mi, domnea o linişte de- 
plină. Doar tic-tacul rar și cadenţat al marelui 
ceasornic al timpului se auzia regulat. Merg și 
trag perdeaua vremii într'o parte şi acolo găsesc 
între altele şi ghemul misterios, pe care sunt 
depănate epocile istoriei noastre literare. Apuc 
capătul firului pe care sunt înşiraţi anii şi ghe- 
mul se rostogolește mereu, pe măsură ce trag 
mai mult. Prin faţă-mi trec anii, unul după altul 
—937—936—935.., şi aşa încet, încet, numărând 
înapoi 100 de ani, ajung pe la 1837. 

Priveam cu nespusă plăcere şi nesaţ la şiragul 
de prozatori și poeţi cari au ilustrat istoria lite- 
raturii noastre. Unii îmi stârneau admiraţie, alţii 
mândrie, alţii compătimire. Inaintai aşa tăcut şi 
gânditor, cântărind în minte, atât pe cât imi era 
posibil, activitatea fiecăruia. Ajung astfel în pra- 
gul anului 1880 și păşesc mai departe stăpânit 
de aceleaşi simţiri. Dar, deodată tresar. Un sgo- 
mot scos de-un ansamblu de voci de tot felui, 
îmi isbise auzul. Stau pe loc şi ascult, întrebân- 
du-mă : „oare ce să fie?“ Aud: 

„Si-apoi mai aveam şi alte bunuri, când mă 
lua cineva cu răul, puțină treabă tăcea cu mine; 
când mă lua cu binișorul, nici atâta; iar când 
mă lăsa de capul meu, făceam câte-o drăguță 
de trebușoară, ca aceea de nici Sfânta Nastasia 
Izbăvitoarea de otravă, nu erg în stare a desface 
cu tot mesteșugul ei...» 

Atât pot auzi, că o furtunoasă isbucnire de 
râsete acoperă restul cuvintelor. 

Mă dădui mai aproape să văd cine-i acest po- 
vestitor așa de hazliu. Şi nu mică-mi fu mirarea, 
când văzui o mare mulţime de bărbaţi, femei, 
flăcăi şi fetişcane—din toată seminţia românea- 
scă, râzând cu lacrimi. In mijlocul lor un 
om în floarea vârstei—să tot fi avut 40 de ani, 
le istorisia întâmplări din copilăria sa. Nu ştiu 
cum, dar par că mă fermecau vorbele acestui 
om cu faţa luminoasă şi ochii strălucitori de 
veselie şi viaţă. Imi aminteau prin claritatea, 
plasticitatea şi vioiciunea lor, basmele cu smei, 
feţi—frumoşi şi scorpii, pe care ni le povestea 
bunica pe când eram mic, 

Peripeţiile sale aveau într'ânsele accente pu- 
ternice de humor şi fără să vreau, mă prăpă- 
deam de râs, ţineam isonul mulţimei de Români 
din toate unghiurile ţării. cari-i sorbeau cu ne- 
sat cuvintele, 

Ascultându-l, îmi retrăiam propria-mi copilărie. 

O fi vre-un om dela ţară acest neîntrecut po- 
vestitor, îmi zic, căci prea multă sinceritate avea 
în expunere, sinceritate care este specifică ţăra- 
nului nostru; doar nu putea fi altfel, nici hainele 
şi nici tața nu admiteau această ipoteză. Mă ho- 


tărăsc să întreb care este numele său şi aflu că 
se chiamă lon Creangă. Aflu încă şi câteva a- 
mănunte: că a fost diacon, dar l-au scos din 
serviciu pentrucă a tras cu pușca în curtea bi- 
sericii, şi-a tuns părul şi s'a dus la teatru; şi că 
este fiu de ţăran neaoş din Humuleştii Neam- 
tului. Abia acum îmi explic dece avea atâta sin- 
ceritate în expunere și-o formă aşa de simplă şi 
de clară. Las ghemul anilor la o parte şi uitân- 
du-mi de mine, sunt absorbit de firul povestirii. 
Şi Creangă povestea, povestea înainte şi mulți- 
mea asculta. 

Când bag de seamă, mătrezesc că se lăsa a- 
murgul serii, înfăşur ghemul, îl pun lângă cele- 
lalte şi ies din încăperea trecutului, trăgând la 
loc perdeaua vremii.. 

Vişan P. Ion CL Vl-a 


Sezătoarea Vll-a 


In după amiaza zilei de 14 crt., s'a dat în 
sala Teatrului Comunal, a Vll-a şezătoare a ele- 
vilor liceului nostru, sub auspiciile societăţii 
«Prietenii cărţii şi ai drumeţiei», în cadrul ser- 
bării pentru Patronul liceului. 

După ce DI Prof. Stelian Sterescu a declarat 
deschisă şezătoarea, s'a desfăşurat un intere- 
sant program, pregătit sub conducerea D-lor 
profesori Sterescu şi Nicolaevici. 

Elevul Uscătescu Gh. din clasa Vill-a, in- 
tr'o frumoasă disertaţie, a evocat eroica figură 
a oşteanului şi Domnului Tudor Vladimirescu, 
personalitatea şi rolul său în istoria neamului 
român. 

Au urmat câteva recitări foarte reuşite : Ho- 
mescu Gh. cl. Vll-a, a recitat „Lui Tudor Vladimi- 
rescu“ de Septimiu Șoimu; Duțescu Wilson, „1821* 
de D-l Stelian Sterescu. e 

S'a jucat apoi piesa „Tudor V/adimirescu“ de 
N. lorga, ale cărei roluri principale au fost 
interpretate cu talent de elevul Uscăfescu Gh., 
remarcâdu: se printr'un reuşit joc de scenă şi de 
elevul Sulea Ion din clasa VIll-a, primul în rolul 
lui Tudor, iar al doilea în rolul Mitropolitului. 
Ilarion 
S'au mai evidenţiat în celelalte roluri, următorii 
elevi: Răgălie Fl., Săftoiu Gh, Tundrea Gr., 
Bărbulescu C., Slivilescu S, Gică Ion, Roșu D., 
Cartianu 1, Păunescu V., toţi în roluri de pan- 
duri; Cârstoiu C., Sanda Gh., Bicescu Ion, Po-- 
Pescu P. şi Homescu lon, în rolurile boerilor şi 
Roșianu R., cl. V, în rolul Zamfirei. 

Serbarea s'a terminat într'o caldă atmosferă 
de entusiasm patriotic şi de mulțumire pentru 
elevii cari au pregătit-o.—/on Romanescu, cl. Ria 

STRAJERIE 


e 


Potrivit Inaltului Ordin de zial Majes- 
tăţei Sale Regelui, Marele Străjer al Ţării, 
dat în ziua de 24 Ianuarie 1937, cu pri- 
vire la contopirea Străjeriei cu Cercetăşia 
într'o unică organizaţie şi ca urmare a 
circularelor Nr. 13783 şi 50 din 1937 co- 
municăm maijos următoarele dispoziţiuni : 

1) Falanga este comandamentul de condu- 
cere, de educare şi administrarea tuturor 
unităţilor străjereşti din ţară. In compu- 
nerea ei intră unităţile specificate mai jos. 
In aceste unităţi se grupează, după ară- 
tările ce urmează toţi copii şi tinerii între 

—18 ani împărţiţi pe categorii. (7—15 
ani străjerişi 15 —18 ani străjeri-cercetaşi). 

2) Ținutul străjeresc cuprinde 2 sau mai 
multe judeţe. 

3) Legiunea străjerească este unitatea 
de comandă a tuturor unităţilor din cu- 
prinsul unui judeţ. 

4) Cohorta este unitatea de comandă a 
tuturor stolurilor dintr'o localitate. 

5) Stolul este unitatea străjerească de pe 
lângă o instituţie (şcoală, fabrică, intre- 
prindere comercială sau industrială, etc.) 
care cuprinde în mod obligator întreg ti- 
neretul acelei instituţiuni (străjeri, străjeri 
cercetaşi). 

a) Stolurile pot fi exclusiv străjereşti, 
spre exemplu: şcoli primare, şcoli normale, 
seminarii şi gimnazii. 

b) Stoluri mixte, spre exemplu : la şcolile 
de grad secundar : licee, licee comerciale, 
licee industriale, cu elevi străjeri în cursul 
inferior şi elevi străjeri-cercetaşi în cursul 
superior. 

c) Stoluri de străjeri şi străjeri-cercetaşi 
pe lângă şcolile de ucenici şi şcolile de 
elevi meseriaşi C. F. R. 

d) Stoluri mixte (străjeri şi străjere) pe 
lângă şcolile primare mixte (băeţi şi fete). 

6) Centuria este unitatea care cuprinde 
toţi elevii unei clase. Ea este alcătuită 
numai din străjeri sau numai din străjeri- 
cercetaşi. Spre a se evita orice confuzie 
faţă de vechea organizare cu aceeaş denu- 
wire de centurie cercetăşească de până 


acum, care cuprindea tineretul din mai 
multe clase, se specifică, că actuala unitate 
cu aceaş denumire de Centurie se mărgi- 
neşte în cadrele şcoalei numai la tineretul 
unei singure clase, sau pentru extra-şcolari 
la tineretul de aceeaşi vârstă. 

7) Grupa este o subunitate a centuriei 
compusă din două sau mai multe cuiburi. 

8) Cuibul este unitatea de bază compusă 
din şase străjeri, sau şase străjeri-cerce- 
taşi, care nu poate fi niciodată mixtă. 


Comandantul Falangei Străjerilor 
Prof. Şt. Şoimescu 
(Extras dintr'un ordin). 


Sezătoarea Vlil-a 


In ziua de 13 Martie, s'a ţinut în amfiteatrul 
liceului nostru, a S-a şezătoare culturală, orga- 
nizată de comitetul Soc. culturale «Prietenii 
cărţii şi ai drumeţiei». Intr'un cadru solemn şi 
sărbătoresc, s'a comemorat împlinirea a o sută 
de api dela naşterea marelui povestitor lon 
Creangă. 
vorbit elevul /. Romanescu din cl. Vil-a m. 
arătând însemnătatea marelui copil al Humuleş- 
tilor;,evocându-ne cu mult talent, prietenia dintre 
Creangă şi Eminescu. 

Elevul Caribol [. din cl. I-A a cântat o bucată la 
pian, iar orchestra a executat mai multe bucăţi 
muzicale, având acelaş cunoscut succes, 

Impunându-se tot mai mult, elevul Gelepu E., 
cl, V-a, a cetit intonat şi cu mult simţ artistic, 
bucata «Froim, jupânul satului», de V. ion Popa, 
Au recitat cu mult suflet, elevii Răgălie C. cl. 
IV, «<Rapsodii de primăvară» de Topârceanu, 
Dănău C. el. I-a, «La Paşti» şi Diaconescu V. 
cl. lll-a, a cântat solo «Cântec de pe Cerna». 

La sfârşitul şezătorii, d-l Director Zb Gâlcescu, 
a relevat meritul organizatorilor pentru felul 
cum au alcătuit şi au executat programul şe- 
zătorii. 


Jon Sulea cl. 8-a. 


A apărut „Firimituri pentru puii 
de Gorjeni“ de Pr. Gh. Gâjă, profesor, 
o carte interesantă desprecare vom vorbi 
în numărul viitor. 

tot mai dese şi mai grele peste satul nins vălmăşagul zilei, sufletul retras în casa 
de pomi în floare. Pe bolțile tăriei albas- de lut a trupului e parcă "pn aşteptare. 
tre se ivesc steie una câte una, răspun- Clipele sbor repede în zig-zag, aseme- 
zând cu clipiri de ochi treziţi din somn nea fluturilor în lumină, ori cad grele în 
picuri, însemnate de ritmul ceasornicului 
vieţii. 

.. O lovitură de toacă îşi saltă sborul din 
clopotniţa bisericuţii de sub deal, apoi 
alta şi alta în cadenţe ritmice din ce în 
ce mai pripite, ca nişte îndemnuri stă- 
ruitoare şi se împart cu dărnicie în cele 
patru colţuri ale zării. 

„„Câtevu clipe mai apoi, acestora le ur- 
mează glas de clopot, în note clare ca 
nişte gâlgăiri de isvor de munte, vestind 
din argintul credinţei moşilor, nepoților 
de azi, St. Săptămână a Patimilor Domnului. 

Porţi singuratice se deschid sfios şi 
umbre tăinuite se strecoară în drum, în- 
dreptându-şi paşii de vată spre isvorul 
chemărilor de peste veac: sunt umbre 
aplecate de povara anilor mulţi şi grei, 
sunt altele gârbovite de sarcinile unei 
conştiinţe prihănite, dar şi siluete uşoare 
de copii şi tineri cu primăvara vieţii în 
ochi şi pe buze. Pe toţi, Sf. Lăcaş îi pri- 
meşte în atmosfera-i de taină şi reverie. 

Cerul de afară se răsfrânge aci înăuntru, 
întrun mozaic de chipuri dulci şi blânde, 
care te îmbie la rugă şi meditaţie prin 
priviri suprapământeşti şi atitudini de 
pură pietate. În preajmă-le, veghează mă- 
nunchiuri de sâmburi de lumină, conste- 
laţii pe cerul credinţei curate, împodo- 
bind cu nouă aureolă chipurile sfinte 
din icoane. 


C. M. Nicolaevici. Spre o nouă jerttă. 


luminilor ce încep să privească afară prin 
ferestrele împodobite cu muşcate şi bu- 
suioc mărunt bătut. 

E abia în amurg şi o linişte plină de 
pace pluteşte peste noi. în seara încropită 
de primăvară ; dacă apleci urechea bine, 
parcă auzi pământul răspirând prin miria- 
dele de pori, viaţă nouă şi simţi balsamul 
potirelor albe, gingaşe, urcându-se în că- 
delniţări iradiante de aromate, înspre scau- 


Umbrele înserării se cern în trâmbe Strâns de pe drumurile vieţii, din în- 
nul dumnezeirii. 

Şi genunchi se pleacă umilit pe piatra 
roasă de metaniile generaţiilor de închi- 
nători; şi cruci pioase încadrează chipuri 
de creştini şi buze fierbinţi de flacăra 
credinţei pecetluesc acte de mărturisire 
sau începuturi de noi conştiinţe. 

lar peste înfrăţirea aceasta curată, de 
suflete reculese în răsfrângeri lăuntrice, 
pluteşte în nori uşori de smirnă şi tămâie, 
cântarea de mistic orientalism religios : 
„lată mirele vine la miezul nopţii şi fe- 


ricită este sluga pe care va afla-o prive- 
ghind; dar nevrednic este iarăş pe care-l 
va afla lenevindu-se. Vezi dar, suflete al 
meu, cu somnul să nu te îngreunezi, ca 
să nu te dai morţii şi afară de împărăție 
să te încui; ci te deşteaptă strigând: 
Sfânt, Sfânt, Sfânt eşti Dumnezeule...! 

Ecouri stinse răsună sub bolți şi se 
irizează în pulberea de aur peste suflete 
de credincioşi. 

Gh. Gâţă, profesor. 


GEOLOGIA ȘI LEGENDA 


1- Legenda Mării Moarte. 2- Legenda Potoapelor. 3- Atlantida. 


4- Explicarea geologică. 


(Urmare) 


— d ge 


3. ATLANTIDA 


Cea mai importantă povestire însă care 
priveşte regiunea aceasta a Atlanticului, este 
Povestirea Atlantidei, pe care ne-a redat-o 
Platon în două din „Dialogurile“ sale, în 
Timaios şi în Critias. 

In Timaios, în care, la discuţie, iau parte, 
afară de Timaios, şi Socrate, Hernocrate şi 
Critias, găsim următoarea povestire : 

„Ascultă, Socrate — zise Critias —, o 
poveste admirabilă, dar foarte adevărată, 
pe care o povestea Solon, cel mai învăţat 
din cei 7 înţelepţi“. 

„Se află în Egipt o ţară numită Delta, 
închisă între marginile Nilului. In Deltă, se 
află un oraş numit Sais, care a avut ca 


rege pe Amasis. Oraşul acesta recunoaşte 
ca fondătoare, pe zeița pe care Egiptenii o 


numesc Neithes, iar Grecii Athenai. Saiti- 
enii sunt mari amici ai Atenienilor noştri 
şi ei se mândresc de a avea aceeaşi ori- 
gine cu ei. Solon spune că a fost primit 
în acest oraş în mod foarte onorabil“. 
„El se interesa dela preoţii cei mai în- 
văţaţi despre tradiţiunile vechi şi recunoscu 
din spusele lor că nici el, Solon, nici vre= 


De Prof. Dr. |. P. Voitești 
dela Universitatea din Cluj 
un altul dintre Greci, n'aveau nici cea mai 
mică cunoştinţă despre Antichitate“. 

„Atunci, cel mai înţelept dintre aceşti 
preoţi zise: „Voi maţi păstrat nimic din 
amintirea veacurilor trecute; voi n'aveţi 
nici-o cunoştinţă despre timpurile prime. 
Ignoranţa aceasta vine din cauza nume- 
roaselor şi diferitelor mortalităţi şi distru- 
geri pe care le-a încercat națiunea voastră. 
Cele mai mari au fost aduse în mod ne- 
cesar, prin conflagraţiuni subite sau prin 
inundaţiuni generale ; cele mai mici prin 
mii de alte calamităţi ; căci ceeace se poves= 
teşte la voi despre Phaeton, fiul Soarelui 
care, urcându-se în carul tatălui său şi ne- 
fiind dibaciu în al conduce, dete foc su- 
prafeţei pământului şi fu chiar el victimă 
a focului ceresc, oricât de fabuloasă ar fi 
această povestire, trebueşte totuşi conside- 
rată ca adevărată, căci după lungi inter- 
vale, apare o oarecare perturbaţie în miş- 
cările cereşti, după care, urmează în mod 
necesar conflagrații generale. Atunci, cei ce 
locuiesc regiunile înalte şi aride, pier în 
număr mai mare ca aceia din apropierea 
mării“. 

„Dar dacă zeii cred necesar să purifice 
pământul printr'un „diluviu“ (potop), po- 
poarele de păstori care locuiesc munţii, 


scapă de acest pericol, pe când oraşele 
noastre, aşezate în câmpie, sunt luate de 
fluviile revărsate şi furioase“. 

„Voi, ca şi celelalte popoare, scriţi şi voi 
povestirea faptelor şi evenimentelor noui, 
le gravaţi pe monumente, dar la timpurile 
hotărite de zei, vine câte-o inundație, care 
devastează toată ţara în aşa fel, că cei ce 
supraviețuiesc acestei calamităţi, rămân lip- 
siți şi de carte şi de muze (poezie). Tot 
aşa sunteţi şi voi, asemenea unor copii ne- 
ştiutori şi neexperimentați, cari nu cunosc 
încă nimic din faptele trecutului, căci ceea- 
ce-mi istorisişi din poveştile voastre, So- 
lon, nu sunt decât un fel de fabule, bune 
de distrat copiii. Mai întâi, voi nu v'adu- 
Cell aminte decât de un singur potop, când 
el a fost precedat de mai multe altele. 
Apoi, voi ignoraţi originea strămoşilor voş- 
tri, această rasă excelentă şi ilustră, din 
care au eşit Atenienii, ramură mică, care 


a supravieţuit dezastrului universal. Origi- - 


nea aceasta vă este necunoscută azi, pen- 
trucă acei cari au supravieţuit diluviului, 
ca şi urmaşii lor, au fost lipsiţi, multe vea- 
curi dearândul, de folosinţa scrierilor. 

„Inainte de acest potop dezastros, oraşul 
vostru, o Solon, înflorea bogat şi puternic ; 
legile sale erau înțelepte; frumoase lucrări 
se găseau acolo, alcătuite de învăţaţi; re- 
numele şi al unora şi al altora a ajuns 
până la noi şi noi am păstrat totdeauna 
amintirea lor“. 

Atunci Solon, plin de admiraţie, rugă nu- 
maidecât pe preoţii din Sais de-ai face cu- 
noscute lucrările strămoşilor săi. Un preot, 
îi dete acest răspuns: 

„Invidia, o Solon, nu ne va opri de a 
vi le face cunoscute; noi vi le vom des- 
tăinui bucuroşi, şi din consideraţie pentru 
d-ta şi pentru patria d-tale. Dar înainte de 
toate, să aducem laude zeiţei, augusta fon- 
datoare şi a oraşului vostru şi a alui nos- 

tru; ea a fondat oraşul vostru cu o mie 
de ani înainte de a fonda pe Sais, având 
ca ajutor Pământul şi pe Vulcan“. 

„Cât despre noi, cărţile noastre sfinte 
cuprind istoria noastră pe o durată de 8.000 
de ani. O să-ţi schiţez pe scurt, o Solon, 
faptele glorioase şi instituţiunile utile ale 
acestei lungi serii de secole. Apoi, când 
vom avea timp mai mult, deschizând cro- 
nicile istoriei noastre ne vom extinde mai 
mult şi vom face o povestire mai amă- 
nunţită“, 

„Şi, deocamdată, judecă cât de mult le- 
gile Atenienilor seamănă cu ale noastre... 
Multe evenimente glorioase pentru oraşul 
vostru sunt încrestate pe monumentele 
noastre şi consemnate în cărţile noastre 
sfinte, între care este unul care le întrece 
pe toate celelalte prin strălucirea sa şi prin 
curajul ce arătară strămoşii voştri“. 

„Se spune că oraşul vostru a rezistat 
altădată unor trupe nenumărate de inamici 
care, porniţi din Marea Atlantică, invadară 
aproape în acelaş timp Europa şi Asia, 
căci pe atunci marea noastră“, — este vorba 
de Marea Mediterană —, „era uşor de tra- 
versat. La capătul ei, către locul pe care 
voi îl numiţi „Coloanele lui Hercule“ (Gi- 
braltarul actual), era o insulă mai întinsă 
de cât Lybia (Africa) şi Asia (Grecia) îm- 
preună“. 

„Din această insulă se putea uşor ajunge 
în alte insule vecine și din aceste insule la 
pământurile care erau în faţă şi vecine 
mării. Ceeace este dincoace de strâmtoarea 
de care vorbim, seamănă cu un vast port 
a cărui intrare ar fi strâmtă; dar dincolo 
este o adevărată mare, şi pământul care 
o înconjoară, este un adevărat continent“. 

„In insula „Atlantida“ stăpâneau regi de 
o putere formidabilă, care se întindea peste 
întreaga insulă, peste alte multe insule şi 
peste cea mai mare parte a continentului. 

Ei stăpâneau încă peste pământurile care 
sunt acum în stăpânirea noastră, pentrucă, 
de-o parte, ei cuceriseră această a treia 
parte a lumii, numită Lybia, şi împinseseră 
graniţele lor până în apropierea Egiptului 
şi că, de altă parte, ei ocupaseră partea 
Europei, la apus de Marea Tyreneniană“. 

„Toate forţele lor reunite, cuprinseră ţara 
noastră şi a voastră, o Solon, şi cu un cu- 
vânt tot ceeace era dincoace de „Coloanele 
lui Hercule“. 

„Atunci Atena se arătă, prin curajul lo- 
cuitorilor săi, superioară celorialte oraşe şi 
popoare. Curajul său, dibăcia sa în luptă, 
luciră cu o vie strălucire“. 

Ac unită cu ceilalți Greci, aci redusă 
prin laşitatea popoarelor vecine, la propriile 
sale forţe, ea ajunsă mai întâi la ultima 
limită a puterii sale, dar în curând, se ri- 


dică, învinsă pe duşmani şi redete aliaţilor 
săi bunul preţios al libertăţii“. 

„Curând după aceea, un teribil cutremur 
de pământ, unit cu un deluviu (potop) 


făcut de o ploaie continuă şi torențială, de 
o zi şi de o noapte, acoperi pământul şi 
înghiţi tot ce era la voi ca luptători, şi 
Atlantida dispăru sub mare. Din cauza 
aceasta, de atunci, această mare a devenit 
impracticabilă naviga'orilor, din cauza mâ- 
lului şi adâncimilor mici, resturi din insulă 
scufundată“. 

„Astiel este, Socrate, rezumatul a ceeace 
strămoşul meu spunea că a auzit dela Solon“. 

„Socrate-i răspunse: „E important că 
aceea ce tu ai spus, se consideră nu cao 
fabulă inventată de noi, ci ca o poveste 


adevărată“. 
(Va urma) 


Măria Sa Marele Voevod Mihai 


trece cu succes examenul de străjer- 
cercetaş clasa |! 


Joi 15 Aprilie a avut loc ia Palatul Re- 
gal examenul de înaintare la  Străjer-Cer- 
cetaş cl. Il-a a Străjerilor din grupa Măriei 
Sale Marele Voevod Mihai. 

Comisia a fost prezidată de d. Maior 
adjutant T. Siderovici, Comandantul unității. 

Măria Sa Voevodul și camarazii de clasă 
au trecul următoarele probe: 


Cunoștințe generale asupra străjeriei la 
noi și în străinătate, Aptitudini fizice, No- 
țiuni de igienă, Prim ajutor și apărarea pa- 
sivă, Jocul lui Kim, Spirit de orientare, Ob- 
servarea urmelor, Aprecieri de distanță, Ce- 
tirea hărților, Semnalizarea românească, 
Noduri, Alfabetul Morse. 

La toate aceste probe desfușurate în pre- 
zența Majestății Sale Regelui, Măria Sa 
Marele Voevod a totalizat cel mai mare 
număr de puncte, clasificându-se I-ul din 
grupă. 


cp emeng gemeng 

TOARCE FURCA* 


A fost odată,... hei, de mult, 

C'abia de crez, când stau sascult, 
Cum povestesc fârtaţi, surate, 

Ca fost pe-acele vremi uitate, 

Pe când bivolul, nici de cum trudit, 
Cu mii de oca la unghii potcovit, 
Zbura ca gândul de pe pământ la cer, 
Neştiind de călduri, de frig, or de ger 
Şi purecele, având în spinare 

Vreo 99 de grunji de sare, 

li tot umbla pe urme să vază, 

Nu cumva vreo caea să-i cază 

Şi pe când zgaiba n'avea coarne, 

Că nu se născuse cin” să i le toarne, 
Şi era bun şi blând ca un miel, 

De făceai la nevoe tot ce doreai din el! 


A fost odată ca niciodată. 

A fost odată un fecior de 'mpărat, tânăr şi 
frumos nemaipomenit. Era isteț la mintea lui, 
mândru la făptură şi bun la suflet, ca pâinea 
caldă. 

Acu, venindu-i vremea să se 'nsoare, a plecat 
el călare prin împărăție, să-şi caute soție după 
placul inimii. 

Tat'său, împăratul, s'a fost supărat grozav de 
hotărîrea lui, că-l avea doar pe el şar fi vrut 
să-l vază, luând de mireasă pe fata unui megieş, 
încoronat ca şi el, cu care săi fie fală să se 
*ncuscrească şi cu care să se ajute în clipe de 
grea cumpănă. Și neascultându-l feciorul, în su- 
părarea lui, lar fi blestemat, să n'aibă parte de 
ce i-o fi scump, când i-o fi mai drag să trăească. 
Blestem părintesc, blestem greu, cumplit, ce ur- 
măreşte paşii copilului, aducându-i nenoroc şi 
necazuri la tot pasul. 

Acu, după ce a umblat, cât a umblat, Făt- 
frumosul, străbătând ţări multe, prin oraşe şi 
sate, s'a fost oprit la o şezătoare. 

Era, vezi şi în acele vremuri, obiceiul de azi, 
ca n toamnă—, când începe să sufle vântul 
rece, şi să cază frunzele, când pleacă cocorii, 
gâştele şi rațele sălbatice, spre alte ţinuturi mai 
calde, când se aşteaptă să pice omătul— să 
pornească adunări de tineret, în  colibele ţără- 
nești, ca şi "pn palate. Pe-atunci însă ele erau în 
mare vază nu ca acum, Formau marea învăţă- 


de Mihail Lungianu 
tură a lumii. Aci bătrânii spuneau ca din carte, 
din sufletul lor larg şi bun, învățături despre 
viață; femeile povesteau de puterea zmeilor, a 
zânelor, a prigolicilor şi a dracilor, fetele de 
vraja dragostei, dulce şi neperitoare şi toţi şi 
toate glumeau și petreceau pe seama  leneviei. 
Intrând înnăuntru Făt Frumos a dat de lume 
multă, veselă, cântând: 


— Fus-fus-fus, fusu'-i jos, 
Cine dracu l-a mai scos... 
Fus-fus-fus, fusw'-i sus, 

Pe lume cin” l-a adus, 
Binele să nu ”ntâlnească 
Mâna nu-i mai putrezească, 
Pe la nas să-i sfârâe, 

In urechi să-i hârâe |... 


Râdeau clăcaşii, de hohotea casa. 

Fusurile sbârnâeau între degete, zburau de 
colo-colo, lăsate ’n cumnănire, Se *nvârteau mult 
locului şi iarăşi se ridicau, înfășurând pe ele 


firul subţire, ca părul din cap. 3 
Şi viersul se urca și cobora, ca o ciocârlie, 


ameţită de lumina soarelui. 
— Fusuw”-i ici, fusu’-i colea, 
Fusu ?n poală la lelea, 
Fusw' face rotocoale, 
Pe la lelea, pe la poale, 
Sare tot întrun călcâi 
Şi pe el nici un rost nu-i! 

II purtau când femeile, când flăcăii. De la o 
vreme tinerii au prins limbă, nu mai tăceau cu 
pofidele : 

— Nici un fir pe fus n'am pus, 
Trei salici de vin s'au dus, 
Pân'am tors un şomoiog, 

Am băut un poloboc. 

Mai adă gazdă d'o cană, 

Cam scăpat fusu’ pe vrană ; 
Vino cun oluţ încoace, 

Că de fus acu am pace; 

Mai ado d'o oală plină, 

Că de el acu misi tihnă |... 


Trăgeau ochiade unora, băteau din palme şi 
urmau, în învolburarea şi toropeala celorlalţi : 


*) Va apărea în volumul cu acelaş nume. 

— Harnică-i nevasta mea... 
Harnică, dracu’ s'o ia |! 

La ea prânzw'-i dimineaţă, 
Dän lameaz abea se 'ncalță, 
lmi ia furca la spinare 

Şi pleacă pe drum'—ăl mare, 
Scapă fusu’ printre deşte 

Şi cu somnw se "'nfrățeşte, 
Uită fusu "mn budian, 

Şi-mi sforăe pe maidan ! 


Impunsăturile îşi atingeau ţinta. Cele cu musca 
pe nas lăsau capetele "mn jos ruşinate, flăcăii zi- 
ceau mereu şi chiueau : 

— Hi—hi—hi şi hi ha—a! 
Fusule, pe legea ta, 

De te-'oiu mai prinde cumva, 
ID fac capu’ mucava 

Şi trup'şoru solzi de peşti, 
Mult no să mai huguești ! 

Câte o codană cosea. Acul mititel împungea 
pânza de borangic, ca leasa de pâianjen. Sprân- 
cenele arcuite se strângeau şi se lăţeau, genele 
lungi alunecau d'asupra ochilor, ca luceferii de 
sclipitori, şi părul, cum e grâul copt, or negrul 
păcurii, se revărsa "pn valuri, or se legăna ?n gâţe, 
pe spatele voinice. 

Timpul se strecura, munca sporea, voea bună 
creştea. Toţi erau mulțumiți d'atâta tihnă, vred- 
nicie şi frumuseţe. 

Doar la un loc, o bătrânică, supărată p'o ne- 
poată, c'a tors puţin, clătina din cap şi o mustra 
cu vorbele : 


— Toarce furcă caeru!, 
'Toarce-l-ar pârdainecu' | 


Un moşneag de alături îi răspundea, îngăi- 
mând uşor: 


— Caerw'-i mare pedeapsă, 
Aşi dormi şi nu mă lasă! 


O femeiuşcă, hazoasă foc sporoda 
unora : 


'n ciuda 


— 'Toarce furcă şi tu fus, 

Că eu merg la crâșmă ’n sus. 
Crâşma-i mare, frumuşică, 
Beau voinicii de se strică; 
Crâşma-i subt umbră de tei, 
Beau şi fetele cu eil 


Mai apoi, una, tânără, ocheșică, făcu toată ṣe- 
zătoarea, să-i asculte îngânarea dulceagă : 


— Toarce furcă binişor, 
Că ţi-oiu pune inişor, 
De când trecu dragu "mn sus, 

Nici un fir pe fus n'am pus, 
Nici casa nam măturat, 

Nici vasele n'am spălat, 
Numa "mn cale-i m'am uitat ! 

Dintr'asta pornesc vorba de dragostele lor, de 
flăcăi, până se opresc la feciorul de "mpărat, 
de care se zvonise Car fi iscodind clăcile din 
părţile acelea. 

— Eu nu Last lua pentru nimic în lume ! zise 
una. Să-mi las eu satu, casă, părinţi, să nu mai 
torc în şezători, să nu mai meliţ la umbră ’n 
zăvoi, să nu mai înnălbesc pânzele pe prund, să 
nu mai joc în horă ? 

— Nici eu n'aşi merge după el, surată dragă, 
pentru nimic în lume ! mai vorbi una. Să mă 
ducă 'n palatul! lui, unde am auzit că-s aşternute 
chilimurile şi zăvestele pe jos! Mai bine pe 
lutu’ colibei mele ! 

— Ba eu m'aş duce după el şi m'aşi prea 
duce. L-aşi lua cu drag ş' aşi toarce toată ziu- 
lica la fereastră lână şi cânepă şi in şi borangic, 
trainice ca 'mpărăţia lui tare, calde ca inima-i 
bună şi frumoase ca chipu-i tânăr, răspunse 
fata cu cântecul plăcut de la urmă. 

De aci vorbă multă de pribegia sufletului îm- 
pătimat, 

Și fetele, cântând şi chiotind, se 'ntreceau 
acum să spună cam ce-ar face, ca să-i aducă 
fericirea. Dădeau laude peste laude, care de care, 
Cele ’nstărite, că l-ar purta numai cu cămăşi de 
borangic, cele drăgostoase că l-ar ţine numa'n 
cântec şi 'n legănat, iar din cele sărace, una că 
i-ar treera ogoarele cu braţele, alta că i-ar hrăni 
curtea 'ntreagă co turtă, până ce fata, care-şi dă- 
duse pe față de la 'nceput sufletul pentru el, 
spuse răspicat : 

— Eu Last ţine 'mpărăţia cu furca! ŞI, ui- 
tându-se la scula-i dragă, îi şopti : 

— Toarce furcă ! 

Intro clipă caerul s'a sfârşit şi a pus altul, a- 
runcând fusul în grămada ce creștea mare, tot 
mai mare, lângă ea. Vorbea fiecare acum ce se 
pricepea pe seama lui, a feciorului de 'mpărat. 

Şi el, schimbat la haine, să nu fie cunoscut, 
şedea printre flăcăi, asculta şi tăcea. Şi mi-a pus 
ochii pe fata cu cântecul dulce, cu rost la tors, 
cu sufletul deschis și voios. Băgă de seamă, că, 
pe cât de zbengoasă pe atât de vrednică era. 
Da gata caer după caer. Isprăvea zece până a- 


jungeau celelalte pe la sfert la ale lor. Atât spor 
nu văzuse el nicicând. 


m m 

Era curată minune, aşa de iute şi de subțire 
torcea. Şi apoi firul ei era fir, ca de îunigei, 
mu altfel. 

Şi vremea trecea, munca creştea, vraja se ’n- 
tindea. 

O ducea tinereţea acum numai într'un cântec 
“şi 'ntrun joc. 

Făt-frumos s'a pomenit lângă fata cu lauda, 
că l-ar lua şi i-ar ţine 'mpărăţia cu furca. Salta 
cu ea şi țopăia mărunt. 

După ce s'a spart şezătoarea, sa dat tot pe 
lângă ea, cu vorbe dulci, cu desmierdări. A mers 
„cu ea acasă, a cerut-o la părinţi, şi vici una-nici 
două, a pus-o ?n șa, cu ce era pe ea doar şi 
cu furca "pn brâu şi sau tot dus, cale lungă şi 
'ntinsă, tot lăţindu-li-se "pn faţă şi luminâudu-se 
zările, spre palat. 

Aci vorbă multă, supărare, sfat. Nu trecuse 
nici când nimănui prin minte putinţa unei aşa 
de mari înjosiri. Împăratul însă s'a gândit, că 
hărnicia şi munca iscusită şi cu spor poate să 
ție loc cu fală vieţei de 'mpărat în căsnicie. Şi, 
ca so dreagă ’n faţa lumii, ca să ştie ăi supuşi 
şi vecinii pricina pasului făcut de fecior, ca să 
nu se uite nimeni cu prepus şi cu duşmănie, a 
vestit el o şezătoare mare, ca să-şi aleagă "n ea 
feciorul de soţie pe fata, care o toarce mai mult 
şi mai bine. 

Şi au venit sumedenie de fecioare din tot 
cuprinsul împărăției, cu caere multe, cu furci şi 

cu fuse, care de care mai subțirele, mai uşurele, 
mai cu drag la văzut şi mai cu rost la lucru. 
Tânăra aleasă de feciorul de împărat, nu mai 
putea de bucurie, c'o s' arate ce poate într'o a- 
dunare aşa de mare. Şi-şi alinta odorul drag, 
odorul vrăjit, dăruit de mă-sa la moarte, căruia 
de-i zicea „Toarce furcă*, pe loc dădea lâna gata. 

Dar cum viața par'că-i croită aşa, ca "pn calea 
fericirii să se ivească iscoade, piedici şi amaruri 
făr de număr, o pustie de ţigancă, roabă la curte, 
trăgând cu ochiul şi cu urechea pe furiş la lo- 
godnică, când torcea, cum sta mai mult de vorbă 
şi de cântar şi doar zicea câte odată „Toarcə 
furcă“, când caerul se siârşea ca prin minune, 
schimbat în fir ales, sa prefăcut co 'ndrăgeşte, 
i s'a vârit în suflet şi i-a aflat taina. 

Venea des pe la ea şi a pândit-o până cen 
zorii zilei celei mari, de cercat norocul, văzând-o 
dată după treburi, i-a schimbat edecul, l-a lasat 


altul la fel lucrat, în locul celui făcător de mi- 
nuni, pe care l-a due odraslei ei, 


He, şi când s'a ’nserat, după ce sambrăcat 
fata 'mpărăteşte, s'a aşezat lângă alesul inimii ei, 
în capătul de sus al treptelor din sala tronului, 
în care şedeau şi 'mpăratul şi *mpărăteasa. Avea 
lângă ea un morman de caere şi câteva ţigăn- 
cuşe roabe de ajutor. 


Pe celelalte trepte, erau rânduite vite de îm- . 


păraţi, sfetnicii curţii cu soțiile şi cu fetele lor, 
iar jos, pe scaune mici, dese, fete multe din 
popor. 

Şi a 'nceput şezătoarea. 

impăratul a cerut celor de față să spue fie- 
care câte o poveste. 

Cine să "'nceapă ? Se cam codea lumea adunată 
şi aşteptau toţi cu "nfrigurare, uitându-se unii la 
alţii. Cănd se aude glasul unei  hoaşce, neagră 
cum îi cărbunele stins şi urîtă ca păcatul ascuns: 

— la să 'nceapă baba, Prea luminate *mpărate. 
Să fac pârtie, că așa-i în lume, robotaşii vin la 
greu şi coconaşii la uşor. 

Şi trăgându-şi testimelul peste părul cărunt, 
tuşind odată tare, începu: 

— He, a fost odată ca niciodată. . 

Toate fețele au pironit ochii pe chipul ei în- 
roşit, asudat de fiorii temei şi bucuriei. Ea tăcu 
o clipă, apoi: 

— Dar să nu mă iau dela început cu vorba 
şi să-mi îndemn fata la lucru. Ascultă de ascul- 
tat, dar toarce bobocu' mamii, nu cu gându' co 
să ?ntreci atâtea cinstite fetiţe, dain așa ca să fii 
şi tu ’n rändu lumii. Aşa, toarce furcă! Ş'acu 
mi-ascultați boeri mari şi mici și voi feți logofeţi : 

„A fost odată un împărat, ca toţi împărații, ca 
Luminăţia Ta, ţine-ţi-ar Dumnezeu zilele, ca 
moşii şi strămoşii Däi, ierte-le Prea Bun" păca- 
tele şi fie-le ţărâna uşoară / 

Lumea s'a uitat chindărîş şi au zâmbit înfun- 
dat mai toţi, văzând cum o luase pe ţigăneşte. 
Ea nu şi-a pierdut însă cumpătul şi a urmat firul 
tărăşeniei, ce avea de spus: 

„Acu *mpăratu ăsta a fost avut un fecior. ŞI, 
venindu-i vremea să se "nsoare, a plecat în lume. 
Şi mergi şi mergi pân'a ajuns într'o şezătoare“. 

Da’ să nu uit. Toarce fata mamii, toarce furcă ! 

(Va urma) 


ew 

GANDURI DE SF. SARBATORI 


keng mn md 


Sunt unii oameni cari, socotindu-se mai 
luminaţi decât ceilalţi, găsesc că, credinţa 
religioasă este o stare de spirit rezervată 
neştiutorilor de carte sau celor nesănătoşi 
la minte. Au fost chiar unii (e drept rari 
şi foarte puţini) dintre marii învăţaţi ai 
lumii cari, nemulţumindu-se să creadă 
pentru ei acest lucru, au căutat cu oare- 
care stăruinţă să-l împărtăşească şi altora. 
Intre aceştia putem cita pe Epicur, apoi 
în timpurile mai noi, toată falanga rătă- 
ciţilor libertini cari, în frunte cu Voltaire, 
au canalizat ideile revoluţionare şi în fine, 
dintre cei de azi, pe Binet Sangle carea 
avut ideea nesocotită de a supune unui 
examen de psihoanaliză freudiană perso- 
nalitatea mântuitorului nostru lisus Cristos 
şi care se socoteşte îndrituit să afirme că 
izolarea şi ignoranţa sunt mediul prielnic 
teomaniei. Fără îndoială că acestor for- 
mulatori de idei îndrăsneţe şi anormale 
noi le putem opune o nesfârşită galerie 
de mari apologi ai credinţei religioase şi 
în special ai creştinismului. E de ajuns 
să cităm pe cei trei titani: Pascal care 
poate fi considerat cel mai mare cugetă- 
tor al lumii, Chateaubriand şi azi Edouard 
Schure, mai ales în „Les grands initiés“. 

Valoarea şi utilitatea credinţei religioase 
se pot susţine chiar cu argumente ştiin- 
ţifice. Ştiinţific, credinţa religioasă e forța 
de luptă contra răului moral şi chiar fizic. 
Prin bunătatea în care învălue sufletul 
credinciosului, prin frica de Dumnezeu şi 
dragostea de bine pe care o inspiră, cre- 
dinţa religioasă alungă ispitele răului şi 
face pe om mai bun. Ideea că formalis- 
mul care domneşte în justiţia omenească 
dă omului putinţa să lucreze contra legi- 
lor şi să scape de rigorile lor, nu-şi gă- 
seşte loc în practica religioasă. Omul ştie, 
când crede cu adevărat în Dumnezeu, că 
justiţia divină e infailibilă şi că nu se 
poate ca păcătosul să rămână nepedepsit 
sau binefăcătorul nerăsplătit : cazul dela 
Maglavit a contribuit uimitor la micşora- 


Motto : Perdidistis utilitatem doloris et 
miseri infacti estis. (St. Augustin) 


rea numärului crimelor. Dar, prin credința 
religioasă s'a putut ajunge nu numai la tä- 
măduirea morală dar şi la cea fizică. Ast- 
fel se citează de către medici cazul vin- 
decării unor plăgi canceroase de un sfânt. 
Apoi sunt cazurile de orbi sau infirmi 
vindecaţi la Lourdes sau la Maglavit. 

In altă ordine de idei, dacă ne arun- 
căm o privire asupra istoriei popoarelor, 
observăm cu uşurinţă că epocile de ado- 
rare mai pasionată a divinității coincid 
cu acelea ale guvernământului militar. 

Democraţia modernă, foarte bine 
intenţionată, prin liberarea de sub 
jugul tiraniilor apuse, a adus şi o fărâmă 
de libertinaj religios. Şi aşa se explică 
cum se găsesc astăzi fanfaroni cari soco- 
tindu-se mai presus de semenii lor cre- 
dincioşi şi maimuţărind pe un Epicur sau 
pe un Pierre Boyle, caută să ponegrească 
Sfintele învățături şi să arate că credinţa 
religioasă e o rătăcire. Când vedem astăzi 
în unele scrieri mlăştinoase pasagii sau 
pagini ori chiar părţi întregi unde se 
nesocoteşte şi se insultă credinţa reli- 
gioasă în care au crescut strămoşii noştri 
şi creştem şi noi, când vedem că acele 
exibiţii mocirloase au rămas şi rămân 
nepedepsite, iar autorii lor miorlăe în voe, 
teoria „artei pentru artă“ în loc să fie duşi 
la închisoare ca să se reculeagă, nu ne 
miră că astfel încurajată neruşinarea face 
pe unii nesocotiţi să ne râdă în faţă cu 
batjocorirea a tot ce sufletul omenesc are 
mai ales: credinţa religioasă. Aceasta ne 
face să suspinăm după vremurile când 
anatemele religioase impuneau oamenilor 
respect. Şi să nu uităm iarăşi înţeleptele 
vorbe ale Sfântului Augustin: Afi pierdut 
folosința durerii şi oi! făcut mai răi. 
I, Const.-Vedea. 


` 
d'en Zeg NA 
d'Dir ag e ZC 

PAȘTILE 


DENIE 


Răsună clopotul pe văi 

Si luminițele sclipesc ; 
Porneşte 'nfiorat pe căi 
Străvechiul imn dumezeesc... 


Altarele ze înfioară 

Şi mii de inimi se frământă, 
Pe-ethericele unde sboară 
Cântarea prohodirii sfântă. 


E Denia! Imnul Durerii 

Se înalță cald, mângâetor, 
Spre cer | E imnul primăverii 
Trist, frământat, unduitor... 


Eli, Eli Lama Sabachtani... 


Eli, Eli, Lama Sabachtani... 

Sa sguduit catapeteasma lumii 
Din temelii.. 

Santunecat pământul, 

Pornit-a "'nfiorat spre zări cuvântul 
Indurerat, 

Căci insuși Crist crucificat 

Intre tâlhari, 

A sângerat.., 

Eli, Eli, Lama Sabachtani... 
Indură-te Stăpâne și priveşte, 

Cum fiul Tău, 

El însuşi Dumnezeu, 

E răstignit și totuş plânge pentru alții.. 


Cristos a înviat! 


Cristos a inviat] 

Pe 'ntinsul firii 

Creștinii 'nalță rugăciuni aprinse 
Spre sfera 'naltă a Dumnezeirii... 


Cristos a înviat | 

Si muritorul 

Se infrățeşte o clipă cu natura, 
Implor' adânc pe-Atoateștiutorul. 


Cristos a inviat | 

Şi-i o splendoare i 

Când hora se 'ntinde 'n verzi poene 

Si `n zări de foc, străluce mândrul soare. 
Septimiu Şoimu 


Deviza noastră. 


„Credinţă și Muncă pentru Țară şi Rege“. 
Sapte cuvinte. Un ideal. Un popor.O tinerețe: 
careuri albastre şi albe ale centuriilor, fâlfăi- 
tul steagurilor sirăjerești cu stema României 
pe câmp de aur, care se apleacă în fața 
tricolorului sdrențuit de la Mardgşeşti şi se 
ridică, mândre, îu fafa celor tinere ce-și 
plimbă acvilele de aur în ţipătul de aramă 
al trâmbiţelor. 


Qin ia 


Și sus, în înălțimile albastre, înconjurat 
de șapte steme, ce îi slujesc de piedestal, 
îmbrăcat în mantaua albă a cavalerilor lui 
Mihai Viteazul, cu crucea Maltei pe piept, 
un Om. Un om, o idee: Regele. „Carolus 
Rex“. Și spre El, se mind sute de mii de y 


de mâini, care-i oferă inimi. 
Dumitriu Petre ci. (ta A 
Străjer 

PACIUREA 


iMedalioane artistice 


Viaţa unui artist este strâns legată de 
mediul în care trăieşte şi opera lui este în 
totul oglinda sufletului. Un asttel de caz îl 
prezintă în arta noastră, sculptorulPaciurea. 

I-a fost dat să ducă o viață de sbu- 
Cum, l-a fost dat să sufere întrângeri, a- 
tunci când trebuia apreciat mai mult. A 
fost un obsedat de idei, un artist care nu 
se mulțumea numai cu meşteşugul,ci căuta 
mai mult: să prindă misterul ce-l ascunde 
natura şi să-l redea pe calea artei. 

Dar ce teribilă deziluzie şi câtă sufe- 
rință vá fi fost pe el, când cu toată re- 
cunoaşterea unanimă, se vedea mereu în- 
lăturat dela concursurile monumentelor ; 
alţii, mai puţin înzestrați, dar cu mai 
multă trecere îi luau înainte. Câtă amă- 
răciune pentru un artisl de talia lui! 

De ciudă, distrugea macheta liecărui mo- 
nument care căzuse la concurs. Astfel, 
sau pierdut multe din operele lui. 
Una din acestea, proectui pentru monu- 
mentul lui Eminescu înlăţişează un grup 
de trupuri sbuciumate, cu mâinile şi pi- 
cioarele incolăcite şi crispate de durere— 
suferința fizică—peste care se ridică ca un 
luceafăr, capul marelui poet — geniul în 
luptă cu materia pe care o înfrânge. 

Lucrarea a lost şi ea stricată ca şi cele- 
lalte ; mai păstrăm doar o fotografie, în- 
fățişând pe sculptor în tinereţe, alături 
de opera sa. 

Dar «Gigantul» din Parcul Carol, care 
păzeşte pe nimfa din Peşteră, este una 
din operele lui capitale. Este o lucrare 
echilibrată, caldă, plină de moliciune lu- 
crată in tehnica impresionistă şi totuş, răs- 
pândind o nelinişte interioară: tot sufle- 
tul artistului este pus aci. 

Lucrează statuete şi busturi după co- 
menzi : busturile lui P. Poni, Brezeanu au 
o admirabilă expresie şi viață. 

Nu putem uita «Stinxul, o operă de ma- 
turitate, în care artistul a ajuns la o sim- 
plificarea technicei şi la o stilizare fericită. 
Reuşeşte la un concurs în străinătate cu lu- 
crarea «Zeul Răsboiului», luând premiul I. 

Dar lipsa de comenzi mari, cari i-ar îi 
dat posibilitatea să-și manifeste talentul 
şi puterea de concepţie, îl întristează. 

Impăca-se-va vreodată omenirea cu 
gândul că nu fericirea ci suferinţa este 
legea existenţei ? V. Pârvan 
Multe posibilităţi îi erau deschise, dar nu 
voia să se plece, nu voia să se roage. 
Avea conştiinţa geniului. 

Cine l-a urmărit lucrând, sau făcând 
corectura la Academia de Arte Frumoase, 


“unde era prolesor, nu putea să nu admire 


extraordinara putere atalentului : mâna-i 
alerga nervos deasupra bustului pe care-l 
modela nu numai cu degetele, ci cu toată 
mâna, cu pumnul ; se lupta când lucra, o 
luptă pentru înfrângerea materiei, care-i 
punea atâtea piedici. 

Dar nemulțumirile vieții, răutatea şi fă- 
tărnicia oamenilor il fac să se izoleze. 
Devine singuratec. De câte ori nu întârzia 
la un colţ de stradă, fără să-l! intereseze 
ce se petrece în jur. Privea doar un 
punct : un om mergând, ori altul gesti- 
culând ; cine ştie ce efect decorativ ur- 
mărea. Incet, se lurişa pe străzi, parcă nu 
ar fi vrut să fie văzut. Alteori, privea na- 
tura şi în special copacii pentru cari avea 
o deosebită atracţie. - 

Vedea în ei, in incovoierile ior, poate o 
durere, poate un strigăt de nedreplale ce 
se asemăna cu viaţa lui. 

Devine lăcut şi nimic nu-l mai preo- 
cupă. Il întrebai ceva, ori îi comunicai o 
noulate, răspunsul era acelaş : «Nare nici 
o importanţă». 

Astfel, se schimbă cu totul şi din tânărul 
plin de dorul muncii şi al luptei, devine 
omul sceptic, neincrezător, ursuz. Această 
stare interioară se oglindeşte în opera din 
ultima parte a vieții. Atelierul se umple 
de himere. Viaţa urită, insuccesul şi toate 
celelalte nemulțumiri ii dau conştiinţa că 
lotul nu are nici o valoare, iar viaţa după 
care alergase atât, e doar o himeră. 

Himerele lui Paciurea! Ce tragedie în- 
chid în ele, câtă iluzie pierdută, câtă în- 
frângere. De le vedeai intro sală de ex- 
poziţie nu puteai trece pe lângă ele, fără 
să te opreşti îndelung. Te reţineau, te u- 
luiau, trăiai cu ele o altă viaţă, într'o altă 
lume. Ele semnitică soarta unui om şi a 
unei opere. 

Negaţia existenței l-a urmărit toată viata. 

Constant. M. Nicolaevici 
Profesor. 

Șezătoarea a 9-a. 


In ziua de 3 Aprilie, s'a dat în amfiteatrul 
liceului nostru o reuşită şezătoare culturală, or- 
:ganizată de elevii clasei a opta, în folosul «Crucii 
Roşii», Secţia Tinerimii. 

S'a desfăşurat un program bogat şi variat. 

Elevul Uscătescu V, Gheorghe a vorbit despre 
„Naționalismul lui Mihail Eminescu“. Vorbitorul 
-a arătat rolul ce trebue să-l ocupe marele poet 
în îndrumarea tineretului de azi, pe calea celui 
mai sincer şi desinteresat naţionalist. Dizertaţia 
a fost însoţită de citate din opera poetului, me- 
nite să servească drept elemente edificatoare 
asupra condiţiei acestuia, în ceeace priveşte 
problema naţională. 

Sa remarcat elevul Să/toiu Gh, care a in- 
terpretat cu mult umor, monologul «1 Aprilie» 
-de I, L. Caragiale. 

Au recitat cu multă simțire elevii: Sulea lon, 
„Hodja Murad Paşa“, de Vasile Alecsandri; Ră- 
gălie Fl., „Primăverii“ de Sept. Şoimu şi Ho- 
mescu Șt. lon, „In cântecul Doinei“. 

Elevii Cârstoiu Gh. Corneliu şi Olaru Dumi- 
éru au cetit din Caragiale, iar elevul Păunescu 

Victor a cântat „Codrule ce te mândreşti“, de 
Jon Vidu. 

S'a jucat cu deplin succes, poemul istorie în 
versuri, <Pe-aicea nu se trece», de Mircea Ră- 
dulescu, o evocare admirabilă a eroismului do- 
vedit de ostaşii noştri în cursul marelui nostru 
război. 

Sau distins în rolurile respective, elevii: Su- 
dea lon, Săftoiu Gh „ Răgălie Fl, Roşu D., Ho- 
mescu ioan, Gică loan, Slivilescu S, Popescu P. 
şi Teodorescu V. 


In cuvântul de închidere, elevul Uscătescu 
Gh.,a arătat scopul acestei şezători şi al insti- 
tuției de binefacere în folosul căreia s'a dat. 

La sfârşitul şezătorii, d-l Director Theodor 
Gâlcescu a scos în evidenţă meritele organizato- 
rilor pentru modul cum a alcătuit programul. 


G. U, 


Şezătoarea a 10-a 


In după amiaza zilei de 10 Aprilie, sa ținut 
în amfiteatrul liceului nostru, a 10-a şi ultima 
şezătoare din ciclul şezătorilor organizate de 
Soc. culturală „Prietenii cărţii şi ai drumeţiei“. 
Şezătoarea a fost organizată de elevii cl. V-a, 
prin munca şi stăruința elevului Nemeţ U., şe- 
ful clasei. 

D-l profesor /. Constantinescu- Vedea, în cu- 
vântarea de deschidere, a vorbit despre „Justi- 
ficarea determinării prin constrângere“, arătând 

în câteva exemple clare, necesitatea constrân- 
gerii în viaţă, care duce la fapte mari, la virtuţi. 
Elevul Gelepu E, a cetit cu intonaţie bucata 
„Meteahna coanei Dora“ de V. I. Popa. Au re- 
citat frumos elevii Sgarbură V., Alboiu M., Bălă 


M. şi Geamănu Tr. Partea muzicală a fost com- 
pusă din câteva coruri şi un solo de pian, ad- 
mirabil executat de elevul Nemet U. 

A urmat piesa „Nodul Gordian“ de Valjean, 
jucată cu multă îngrijire de elevii: Nemetz U., 
Gelepu E, Searbură V., Alboiu M., Babic A 
şi Pănoiu l. 

La sfârşit d-l Director Th. Gâlcescu a relevat 
meritul elevilor clasei a V-a, pentru felul cum 
au alcătuit şi executat programul ultimei şeză- 
tori care — după cum se cuvenea, — ne-a lă- 
sal cu o frumoasă impresie. 

Săftoiu 1. Gh. cls. VIil-a. 


EGEE TIP i MED ARES CTT OTA E PER SD EE ER ME PD O ETA FETTEN 


WIR, D-LUI PROFESOR CONST- II 


secretarul general al Ministerului 
Educaţinnii Naţionale 


In ziua de 18 Aprilie, a avut loc în 
marea sală a Afeneului român din Bucu- 
reşti, sărbătorirea d-lui profesor Const. 
Kirițescu, secretarul general al Ministe- 
rului Educaţiei Naţionale, pentru împli- 
nirea a 39 de ani în slujba educaţiei ade- 
vărate şi a culturii româneşti. 


Cu oile 

STRAJERIE 


Sfinţirea și ridicarea  Pavilionului Naţional al Stolului 
de străjeri de la Liceul „Tudor Vladimirescu' 


Duminecă 18 Aprilie a. c., a avut loc în curtea 
liceului nostru, solemnitatea sfințirii şi ridicării 
Pavilionului naţional al stolului de străjeri dela 
acest liceu. 

Au luat parte profesorii şcoalei, comandanții 
şi comandantele stolurilor şcoalelor din locali- 
tate, cu câte o delegaţie restrânsă de străjeri 
sl străjere precum şi reprezentanţii autorităţilor 
civile şi militare din oraş. 

Serbarea s'a desfăşurat în modul următor: 

La orele 10 dim., străjerii s'au adunat în ca- 
reu, având la mijloc, catargul şi pavilionul ce 
urmau să fie sfinţite. 

S'a procedat apoi la darea raportului pe cui- 
buri, centurii şi stol. 

Raportul stolului a fost dat d-lui Director al 
liceului de către d-l V. Cristovici, comandantul 
stolului. 

S'a oficiat apoi o sfeştanie de către Pr. Gh. 
Gâţă, profesor şi duhovnicul stolului. Stolul a 
intonat ca rugăciune, „Cu noi este Dumnezeu“. 
S'a înălţat apoi pavilionul fâlfăind bogat în aer, 
toţi străjerii şi asistenţa salutând şi cântând 
„Imnul Regal“. 

Elevul Gelepu Eugen, cl. V, a citit apoi un 
text din Evanghelia lni Matei,” care a fost ex- 
plicat imediat de Pr. G. Gâfă. 

Elevul Pătrăşcoiu I. V. T. din cl. Ib. a rostit răs- 
picat „Deviza străjerului“. 

Sa cântat „Trei culori“. 

După aceasta, d-l profesor Teodor Gâlcescu, 
directorul liceului, a ţinut o scurtă şi însufle- 
Dä cuvântare. 

Au urmat mişcări de ansamblu executate de 
străjerii liceului sub conducerea d-lui V. Cristovici. 


Ceremonialul s'a încheiai cu defilarea străje- 
rilor în faţa statuiei lui Tudor Vladimirescu, 


marşul defilarei fiind întonat de famfara Şcoa- 
lei Normale „Spiru Haret" din localitate. 


Intregul program al serbării s'a desfăşurat 
în deplină ordine şi disciplină, producând o deo- 
sebită impresiune asupra numeroasei asistenţe. 

Din partea domnului comandant al Falangei 


străjerilor, dela Bucureşti s'a primit următoarea: 
telegramă : 

„Regretăm că nu putem trimite delegat la so- 
lemnitatea sfințirei și ridicărei pavilionului na- 
țional. Deplină reușită în înfăptuiri şi sănătate 
tuturor celor chemaţi ia muncă pentru marea: 
operă de ridicarea tineretului". 


Sănătate !* 


Comandantul Falangei Străjerilor, 


Profesor Dr. St. Şoimescu 
1937. 


RER a E OR PU ARC Agent 


Artistice 
Luna trecută, a avut loc la Bucureşti, 
în sala „Mozart“, o interesantă expoziţie 
de pictură, deschisă de distinsul nostru co- 
laborator, d | profesor C. Nicolaevici. 
Lucrările expuse de d | Nicolaevici s'au 
bucurat de cele mai frumoase aprecieri ale 


vizitatorilor bucureşteni şi ale publicisticei 
româneşti. 


19 ani dela moartea lui D. Coșbuc 


Luna aceasta, sau împlinit 19 ani dela 
moartea lui George Coşbuc, poetul stră- 
lucit şi povestitorul încântător. 

Se cuvine să ne amintim cu pietate de 
numele acestui mare poet şi să-i citim 
valoroasa operă care ne aduce nepreţuite 
foloase. Astfel, vom ceti din Coşbuc ` Poe- 
zii: „Balade şi Idile", „Fire de Tort", 
„Ziarul unui pierde-vară " şi Cântece de 
vitejie“; proză patriotică: „Povestea unei 
coroane de oțel“, „Războiul nostru pentru. 
neatârnare“. 

Traduceri : Eneida şi Georgicele de Ver- 
gilius, „Antologie sanscrită“  „Sacontola“ 
„Rig-Veda“ „Divina Comedie“ de Dan- 
te, etc: 

Cărţi folositoare şi foarte | 


bune de cetit 
de MIHAIL LUNGIANU. 


Scriitor, de 3 ori premiat de Academia 
Română. Consilier literar al Casei 


Şcoalelor 
In sărbători lei 60 
Insăilări 32 
Clacă şi Robot 30 
Sfârşiluri 25 


Din umbra satelor 
Mucenicii Neamului 
Poveşti 
Alte poveşti 
Comoara lui Prâslea 
Făpturi şi măşti mici 
Din fara lui Alb Imparat 
Săracu Gealapu 

Aceste scrieri se pot comanda cu rabat 


de 10% direct la autor pe adresa: 
Mihail Lungianu 
Str. Principatele Unite Nr. 2, 
Bucureşti. 


s 3 2 3 3 3 3 ag sg a a 
[Si] 
© 


„Amicul Tinerimii“ urează 
| cititorilor. săi sărbători fericite 


| şi bucurie mare cu prilejul 
| Sfintelor Paşti. 


In numărul viitor, vom publica unele 
clişee de fotografii luate la sfinţirea Pavi- 
lionului naţional al străjerilor de la acest 
liceu. 


Domnul Mihail Lungianu, scriitor de va- 
loare şi premiat al Academiei Române, a 
oferit colaborarea la revista noastră. 

IN PRAGUL VACANȚEI 


La capătul oricărei munci, ai impresia 
câ timpul care a trecut pentru desăvârșirea 
lucrului plănuit, sa strecurat pe-alături 
cu graba unei clipe. 

Un an de şcoală, în preajma vacanței 
de vară, este mai totdeauna scurt ca amin- 
lirea unei ore de lecțiuni. 

Pentru unii elevi, vacanța mare esie o 
libertate prelungită, în care timp pot nu- 
mai bine să mai uite ceea ce au învățat 
în timpul anului la şcoală, și să stea, dacă 
se poale, in dulce trândăvie. 

O vacanţă trebue să insemneze și odihnă, 
fără îndoială, dar nu trebue să fie un timp 


pierdut. 
In pragul vacanței din anul acesta,— 


vacanță indelungată cu o vară dogoritoare 
şi umbră rară,—elevii trebue, să-și adune 
un moment gândurile şi să se gândească 
puțin că timpul care ramâne in urmă, ne- 
intrebuințat, nu se mai intoarce niciodată. 

Un timp pierdul e o știrbire simțită din 
vieața noastră. 

Cei mai mulți şcolari sunt dela fară. 
Vacanța trebue să fie pentru aceștia, pe 
lângă un răgaz de recreație și ajutorarea 
părinților, şi prilejul unei opere de mare 
interes național și social. 

Căci, dacă, este adevărat că, astăzi, Ro- 
mânii sau unit aproape cu toții in grani- 
fele naturale și drepte ale țării lor mari 
și bogate, tot așa de adevărat este că, în 
ceea ce privește sufletul și viața,poporul nos- 
tru are Incă nevoe de multe indrumări și 
sfaturi pe calea binelui. 


In satele noastre, e mult suflet românesc, 
de sigur, dar țăranul nostru suferă de 
multe lipsuri care-i rod bunele gânduri și 
sănătatea. Este şi multă sărăcie în atâtea 
din satele noastre, dar în mai toate, este 
in primul rând, nepricepere. Nepricepere la 
carte, nepricepere la felul de a trâi mai 
ușor şi la un lucru spornic. 

Acești țărani şi-au trimis copiii la carte 
să-i procopsească, să-i facă să fie ei mai in- 
țelepți şi mai luminaţi decât au fost părinții 
lor, să apuce barem acești copii zile de 
viață mai tihnită. 

La școală, copiii au cunoscut mulle fapte, 
frumoase și folositoare şi au învățat multe 
lucruri care le-au pulut deschide mintea 


și sufletul spre zările altor idealuri. 

Datoria şcolarilor noștri, fii vrednici de 
țărani muncitori şi buni, este, ca, după ce 
au primit dela școală, bogăția atâtor cu- 
noştințe, să impărtășească prielenește și cu 
modestie părinților și cunoscuţilor, cari, 
poate nau avut fericirea să treacă prin 
școli ma. înalte şi cari ar putea aplica 
spornic aceste învățături prețioase, fiindcă 
trebue să mai şlim că munca fără chib- 
zuință nu dă roade bune. 

O țară nu se apără numai cu armele şi ea 
se ține mult şi cu flacăra vie din sufletul fii- 
lor ei şi mai ales cu munca socotită şi înţe- 
leaptă a celor ce îi vor binele. 

Luaţi aminte toate acestea, dragi şcolari și 
nu uitaţi că menirea voastră este să fiți mai 
presus decăt înaintaşii voştri. 

Th, Gâlcescu 

GEOLOGIA ȘI LEGENDA 


l- Legenda Mării Moarte. 2- Legenda Potoapelor. 3- Atlantida. 
4- Explicarea geologică. 


(Urmare) 


———— 


Aşa, de pildă, în Jamaica, cât și în re- 
giunea Golfului de Mexic şi până la Nord 
de Florida, frăiau în Cretacicul superior 
şi ‘în Terţiar, deci, în epocile geologice 
imediat anterioare Cuaternarului în care a 
apărut şi s'a desvoltat omul, unele forme 
litorale marine de Bivalve, de Gasteropode, 
de Polipieri şi de Foraminifere, asemenea 
cu cele care trăiau în acelaș timp în Alpi 
şi în Carpaţi, forme litorale care, în nici 
un caz n'ar fi putut fi identice de o parte 
şi de alta a Atlanticului actual, dacă acest 
ocean ar fi separat şi în Cretacic-Terţiar, 
ca azi, aceste două continente — America 
şi Europa — prin adâncimi enorme de 
peste 6000 m., profunzimi peste care for- 
mele litorale n'ar fi putut trece niciodată 
dintro parte într'alta. Trebue deci să ad- 
mitem că între Europa şi America de Nord 
există o legătură, fie directă printr'un țărm 
continental, fie numai insular, dar cu in- 
sulile dese şi apropiate, căci numai aşa 
acest schimb de forme marine litorale s'a 
putut face. Şi studiul formelor de uscat ne 
duce la concluziuni asemănătoare. Aşa, de 
exemplu, Chiparosul de Virginia (Taxodium 
distichum), care azi trăeşte numai în câm- 
piile orientale mlăştinoase din Statele U- 
nite şi din Mexico, trăia în Terţiar şi în 
Europa, şi resturile de atunci ale acestei 
plante au format depozitele de cărbuni ter- 
Gart din Germania, din Irlanda şi de aci 
spre Nord până în Spiţberg. Ori această 
plantă nu se putea să treacă Atlanticul, fie 
din Europa în America, fie invers, dacă a- 


cest ocean le-ar fi separat şi în Terţiar ca azi. 
Tot astfel se poate documenta şi exis- 


de Prof. Dr. |. P.—Voitești 
dela Universitatea din Cluj 


tenţa continentului Africano-Brazilian, la Su- 
dul Mediteranei vechi. 

Geologia ne mai arată că în ultimele 
timpuri ale Terţiarului şi la începutul Cua- 
ternarului, se petrec unele schimbări im- 
portante în regiunea vechei Mediterane. 

Astfel, începând deja din Cretacic, ac- 
centuându-se destul de puternic în Terţia- 
rul inferior (în Eocen şi în Oligocen) şi a- 
jungând la maximul lor de intensitate în 
Terţiarul mijlociu (în Miocen), se cutează, 
se încreţesc puternic toate formațiunile se- 
dimentate pe fundurile acestei Mări Medi- 
terane vechi, luând în modul acesta naștere 
puternicele lanţuri de munţi ce brăzdează 
azi Sudul Europei şi Nordul Africei, ca: 
Alpii, Carpaţii, Dinarizii, Balcanii, Pirineii, 
Apeninii, Atlasul, etc. Aceşti munţi se le- 
gau pe deoparte spre Est, ca de e, Bal- 
canul prin Caucaz, Dinarizii, prin Egeida 
şi Taurul şi Antitaurul, cu cei din Asia, 
continent cu care, cm vedem, Europa era 
unită complect la finele terţiarului prin re- 
giunea Mării Arhipelagului,— prin Egeida— 
care pe atunci era uscat; pe de altă parte 
ei se continuau şi spre West (Atlasul, Al- 
pii şi Pirineii), poate chiar nu tocmai direct, 
până în Antile. 

Din cauza acestor încreţituri de munţi, 
ale căror creste numai în parte eşiau la în- 
ceput din apă, o bună parte din Sudul 
Europei devine uscat, limitele Mediteranei 
vechi fiind astfel reduse, către finele Ter- 
țiarului, la aproximativ acelea ale Medite- 
ranei Occidentale şi la acelea ale Medite- 
ranei Orientale actuale, mări care numai 
mai târziu se leagă şi între ele şi cu At- 

lanticul ; Apeninii care ie despărţeau, în- 
semnând pe atunci o creastă muntoasă care 
lega, peste Sicilia, Alpii Europei de Atla- 
sul Africei, iar Gibraltarul actual, luând 
naştere numai pe la începutul Cuaternaru- 
lui în urma unor scufundări în legătură 
tocmai cu naşterea însăşi a depresiunei 
Mediteranei Occidentale actuale. 

Aşa dar, pe la începutul Cuaternarului, 
„când omul apăruse, aspectul continentelor 
din jurul mediteranei era cam următorul : 

Africa era unită larg spre răsărit cu A- 
sia, — Marea Roșie neexistând încă — iar 
spre Nord, cu Europa peste Sicilia şi Italia, 
atât în Sicilia cât şi în Italia găsindu-se des- 
tul de răspândite resturile Elefantului Afri- 
can, răspândire ce ne confirmă pe deplin 
aceste legături. Spre Apus, Gibraltarul se 
deschisese şi astfel apele Mediteranei Oc- 
cidentale comunicau cu apele Atlanticului, 
aşa că Europa, în dreptul acesta, era sė- 
parată de Africa, dar spre răsărit Peninsula 
Balcanică era legată direct cu Asia prin us- 
catul Egeidei, care ocupa pe atunci actuala 
Marea Egee. 

In Nord, Anglia era unită la continentul 
European prin Istmul Mânecei. America de 
Nord se uneşte cu cea de Sud, de care 
până aci era separată, rămânând totuşi pe 
la Nord în legătură directă cu Europa, pe 
unde s'a făcut în tot timpul schimbul de 
faună de uscat cu Nordul Eurasiei, cu for- 
me ca: Mamutul şi Bisonul moscat, care 
se constată că au trecut, până în Cuater- 
narul nou de tot, din Europa în America 
de Nord. Și desigur că în regiunea centrală 
a Atlanticului actual, care ca formă se de- 
săvârşeşte numai pe la finele Terţiarului 
începutul Cuaternarului, — prin scufunda- 
rea treptată a vechiului continent nord-at- 
lantic, mai rămân încă nescufundate zone 
insulare largi, fie ca resturi ale marginii 
sale sudice, fie ca vârfuri şi platouri mai 


înalte, ce eşeau din apă în direcţia creste- 
lor munţilor ce continuau, spre Vest până 
în Antile, Catenele Alpine, şi ale căror ca- 
pete se găsesc azi retezate brusc de linia 
de țărm a Atlanticului (Pirineii, Atlasul). 

Situaţia aceasta însă nu rămâne neschim- 
bată, căci în tot timpul jumătăţii prime a 
Cuaternarului, se produc schimbări geolo- 
gice foarte puternice în situaţia Continen- 
tului Eurasian, schimbări care atrag după 
ele variaţiuni mari în condiţiunile sale cli- 
materice. 

Astfel se constată că, în timpul jumătății 
inferioare a Cuaternarului, Continentul Eu- 
rasian sufere o mişcare de ridicare treptată 
şi continuă, aşa că la mijlocul Cuaternarului 
vechiu, stratele pliocenice se găsesc ridicate 
peste nivelul mării cu mai mult de 1000 
m., şi în mod firesc se ridică tot aşa şi 
zonele muntoase ca şi cele de câmpie; iar 
cele care la început erau încă sub apă 
devin uscaturi. 

Din cauza acestei ridicări în bloc a Con- 
tinentului Eurasian, clima se înăspreşte 
într'atât, în cât pe vârfurile înalte ale mun- 
Hor Alpi, în Carpaţi, etc. se stabilesc 
puternici ghețari, iar în regiunile nordice 
se stabilesc calote mari de ghiaţă care se 
întind peste America de Nord, peste Groen- 
landa, peste Britania şi peste Scandinavia 
înaintând spre Sud, peste marea Baltică 
până la poalele Alpilor şi Carpaţilor, şi în 
Rusia până la Chiev. 

Aceste mişcări de ridicări în trepte ale 
uscatului, admirabil vădite în numeroasele 
terase,—vechile paturi ale râurilor—, au 
fost în unele părţi însoţite, iar în altele 
urmate, de mişcări de scufundare compen- 
satoare. 


In cadrul acestor mişcări compensatoare, ` 


„Egeida“, uscatul ce ocupă regiunea actuală 
a Mării Arhipelaguiui, sufere o treptată scu- 
fundare, iar ca consecinţă imediată, Marea 

Neagră, care se separase de cea Caspică, 
se leagă mai întâi cu Marea de Marmara, 
prin valea unui vechiu rîu — Bosforul ac- 
tua! —, şi apoi prin Dardanele, se leagă 
cu Marea Arhipelagului, care se formează 
tot atunci prin scufundarea treptată a us- 
catului Egeidei ; insulele actuale ne repre- 
zentând decât părțile din crestele muntoase 
ale vechiului uscat, — catenele Dinaride- 
Tauride —, rămase neacoperite de apă. Şi 
ce admirabil sunt redate aceste importante 
fenomene geologice în legenda „Potopului“ 
lui Deucalion şi mai ales în acea păstrată 
în insula Samotrake. 

Tot în timpul acesta, se produce scufun- 
darea Mării Roşii şi a regiunii lordanului, 
se separă Sicilia de Africa şi de Italia—fe- 
nomen povestit şi de Virgiliu —, şi se se- 
pară şi Corsica şi Sardinia de Europa, cu 
care pănă aci erau unile. 

Pe vremea aceasta, rasele omeneşti care 
populau Europa, erau destul de înaintate, 
judecând după resturile civilizaţiei lor păs- 
trate în peşterile în care se ascunseseră de 
asprimea vremei glaciale. Ele cunoşteau 
îmbrăcămintea, modelau în lut, pictau şi 
sculptau formele animalelor din jur destul 
de bine, ca să le putem recunoaşte azi cu 
uşurinţă. 

Și desigur că, dacă în regiunile Euro- 
pene atât de greu încercate de asprimea 
iernei glaciale, rasele umane erau aşa de 
înaintate, în regiunile cu climat mai priel- 
nic, ca cele din vecinătatea mărilor mai 
calde, cum erau : insulele din regiunea O- 
ceanului Atlantic actual, care legau Europa 
de Antile ; apoi în Mexico, în America Cen- 
trală şi cea sudică ; coastele Mediteranei ; 
Africa Nordică, care pe timpul acesta nu 
era încă de tot pustie; Sud-Estul Europei 
şi Asia Mică, etc.; omul era şi mai înain- 
tat ca civilizaţie, ca să poată nu numai să 
prindă, dar să şi memoreze unele din fe- 
nomenele geologice importante. 

Aşa dar, să nu ni se pară deloc curios 
dacă „Legenda Potopului“ din insula Sa- 
motrake povesteşte admirabil de bine fe- 
nomenul geologic al punerii în legătură a 
apelor Mării Negre cu acelea ale Mării 
Arhipelagului; sau dacă povestirile Greci- 

lor din insulele Arhipelagului despre dife- 
ritele lor „Potoape“, nu fac decât să des- 
crie unul şi acelaş fenomen, de scufun- 
dare a uscatului Egeean, peste care în mod 
treptat şi consecutiv pun stăpânire apele 
Mediteranei Orientale. 

Răsunetul acestor mişcări tectonice de 
compensare, cu ridicări într'unele părți şi 
cu scufundări în altele, s'a resimţit în toată 
regiunea din jurul Mediteranei, în Asia, în 
Europa şi în Africa, nu însă la fel în toate 
părţile şi nici în acelaş timp, peste tot; 
iar adânca impresie ce aceste fenomene 
geologice au lăsat în sufletul şi memoria 
omului preistoric, a constituit sâmburele de 
adevăr în jurul căruia s'au brodat cu tim- 
pul legendele diferitelor potoape. 

Nici povestirea Atlantidei nu are alt fond. 
In ea însă, pare că se găseşte sâmburele de 
adevăr al ultimului episod mare al mişcă- 
rilor tectonice compensatoare de la finele 
Cuaternarului vechiu şi începutul celui nou. 

In adevăr, la finele Cuaternarului vechiu 
şi începutul celui nou, se fac simţite, în 
regiunile ţărmureene ale Atlanticului actual, 
mişcări evidente de scufundare, în urma 
cărora văile inferioare ale tuturor râurilor 
mari (Congo, Garona, Sf. Laurenţiu, etc.) 
de pe uscaturile limitrofe ale Africei, Eu- 
ropei şi Americei, ajung sub nivelul apelor 
marine ; cursul lor inferior, prin scufun- 
dare, transformându-se astfel, din cauza 
pătrunderii adânci în văi a apelor marine 
în largi „estuare“, în părţile de câmpie, şi 
în adânci şi largi „fiorduri“ în părţile mun- 
toase ale Scandinaviei. 

Mişcarea aceasta, cel puţin pentru unele 
părţi ale țărmului european, se continuă şi 
în timpurile istorice (Ţările de Jos). 

Această scufundare a adâncit de sigur 
cu mult Atlanticul, dând fundului său mo- 
delajul actual, şi în această mişcare, înceată 
dar sigură şi de acelaş sens, au dispărut 
şi numeroasele insule, mari şi mici, ce se 
mai păstrau ca ultime resturi ale conti- 
nentului Nord-Atlantic şi Africano-Brazilian, 
care insule se înşirau desigur dincolo de 
„Coloanele lui Hercule“, — dincolo de Gi- 
braltarul actual —, până în marea Carai- 
bilor, şi din care nau mai rămas azi de- 


„AMICUL TINERIMII“ 89 


cât: Antilele, Azorele, Maderele şi Insulile 
Capului Verde, ca mărturii evidente a a- 
ceeace a fost ca uscat în Cuaternar. 

Şi că în adevăr în Legenda Atlantidei 
se povesteşte tocmai despre acest fenomen 
geologic, lucrul se poate verifica pe mai 
multe căi. 

Una din aceste căi de verificare ne-o 
procură coincidenţa fondului povestirilor 
potopului, prin scufundări sub apele ma- 
rine ale acestor mari insule şi aceasta la 
toţi locuitorii ţărilor din jur: din Antile, din 
Mexico şi din Peru, în Apus, până la Ber- 
beri şi până la Egipteni şi Greci, in Răsă- 
rit. La aceste popoare, de altfel, se găsesc 
şi aceluş fel de monumente mari, gigan- 
tice, — Piramidele —, ca şi aceleaşi vechi 
credinţe în Soare, făcându-ne impresia, din 
cauza aceasta, ca şi când aceste popoare 
nu ar reprezenta decât resturile unui mare 
neam omenesc, la care se găsea una şi 
aceeaşi străveche civilizaţie. Şi nu-i de mi- 
rare ca acei dintre Atlantizi care au scă- 
pat de invazia lentă a apelor marine asu- 
pra uscatului în scufundare, să se fi îm- 
prăştiat atât spre Apus, în cele trei Ame- 
rici, cât şi înspre Răsărit, în Africa Nordică 
şi în Europa Sudică, ducând cu ei odată 
cu civilizaţia şi cu credinţele lor şi felul de 
a-şi construi templele. 

In afară de faptul că văile cuaternare 
ale fluviilor din jurul Atlanticului se găsesc 
azi ajunse cu sute şi chiar 1000 m. (Con- 
go) sub apele sale, mai găsim că în lun- 
gul axei sale, sondajele marine au arătat 
existenţa unei creste submarine puternice, 
care se ridică până la 4000 m., separând 
de o parte şi de alta, abisuri de câte 
6-—7000 m., care creastă formează plato- 
uri largi cu mult mai ridicate ca spinarea 
ei, ajungând în regiunea cuprinsă între In- 
sulele Azore, Madere şi Canare, până la 
200 m., regiune care coincide de altfel în- 
tru totul şi cu situaţia geografică pe care 
Platon, în „Dialogurile“ sale, o indică At- 
lantidei. 

Cum vedem deci, în toate aceste poves- 
tiri despre „Potoape“, există un sâmbure 
de adevăr, care se raportă la o serie de 
fenomene geologice petrecute în regiunea 


vechei Mediterane, ale căror manifestări 
au fost aşa de extraordinare, că au lăsat 
urme adânci în sufletul şi memoria ome= 
nirei preistorice. À 

Şi cum Geologia se repetă, ca toate în 
lumea aceasta, nu ştiu dacă noi, cu civili- 
zaţia noastră modernă, am avea timpul şi 
mai ales nervii necesari să notăm mai just 
de cât cei vechi, fenomene de felul acesta, 
dacă am fi, de exemplu, martori unei scu- 
fundări a Europei actuale numai cu 300 m. 
nu cu peste 1000 m. ca la Atlantida, scu- 
fundare care ar atrage după sine reduce- 
rea uscatului numai la regiunile actuale de 
dealuri şi de munţi, câmpiile joase cu cele 
mai înfloritoare oraşe fiind astfel trausfor- 
mate în funduri de mări, de lacuri şi în 
mlaştini ; iar restul uscatului într'o mare 
de sânge, din cauza luptelor fratricide ce 
s'ar deslănţui tntre concurenţii ocupanţi. 

In rezumat, urmează aşadar, că noi cre- 
dem că fondul tuturor acestor povestiri des- 
pre „Potoape“ este adevărat; ele amintind 
în general despre fenomenele geologice cele 
mai noui şi mai ales despre scufundările 
noui de tot, din jurul Mediteranei actuale. 

Astfel, în jurul Mediteranei de Răsărit po- 
vestirile acestea amintesc despre scufundarea 
„Egeidei“, cu punerea în legătură a Mării 
Negre, prin Bosfor, cu Marea de Marmara 
şi prin Dardanele cu Marea Egee, de cu- 
rând formată ; iar ca un răsunet mai înde- 
părtat scufundarea din regiunea Iordanului, 
Mării Moarte, Mării Roşii, etc., şi nenu- 
măratele cutremure de pământ însoţite de 
manifestări vulcanice şi marine, din regiu- 
nile litorale şi câmpiile joase apropiate, ca 
aceea din regiunea Golfului Persic şi din 
Mesopotamia meridională. 

In Mediterana de Apus, târziu de tot, 
după ce ea se formase şi prin Gibraltar, 
apele sale luaseră legătură cu acelea ale 
Atlanticului, consecutiv ridicării în bloc a 
regiunilor muntoase, peste care se stabi- 
leşte un regim climateric glacial, ridicări 
despre care găsim o amintire numai în po- 
vestirile Peruvienilor, se petrec noui scu- 
fundări prin care Mediterana Occidentală 
se leagă cu cea orientală, prin ruperea po- 
dului dintre Sicilia şi Italia şi Sicilia şi A- 

frica, ca o urmare nemijlocită a adâncirii 
treptate a albiei Atlanticului, adâncire care 
în tendinţa ei de a lua forma actuală a- 
lungită nord-sudic, a târît sub ape tot ce 
mai rămăsese uscat din vechile continente : 
„Africano-Brazilian“ şi „Nordatlantic*, ca 
şi din insulile mari ce presărau luciul apei 
dintre aceste continente, între care desigur 
şi Atlantida ; locuitorii acestor regiuni con- 

tinentale şi insulare scufundate, împrăştiin- 
du-se pe zonele nescufundate, de jur îm- 
prejur, în Europa, Africa, America de Nord, 
Centrală şi de Sud, ducând cu ei totdeo- 
dată şi civilizaţia lor, civilizaţie vădită azi 
mai ales prin unitatea formei de piramidă a 
monumentelor şi prin credinţele religioase, 
dacă nu şi prin unele asemănări de limbă 
- Sfârşit — 


Medalioane artistice 


Pictura impune multe greutăți celui ce o 
practică. Este mai întâi greutatea acordării sen- 
timentului cu natura și redarea pe un plan ex- 
terior a materialului văzut și receptat. Pen- 
tru aceasta, pictorului îi stau la îndemână 
puţine mijloace: o suprafață plană și culoarea. 

De toate aceste lucruri, Lukian s'a is- 
bit, când a început să dibuiască meşteşu- 
gul culorilor. De copil, la vârsta de 9 ani, 
desemna și colora cu ardoare. Mai târziu, 
când începe să deprindă meseria, să admire 
pe maeștrii mai vechi, începe să- -şi nete- 
zească şi drumul. Observă pe Grigorescu, 
pe care-l preţuește, dar de care știe să se 
depărteze. Işi dă seama că genul impus 
de Grigorescu în pictarea ciobanilor, îmbră- 
cați ca de sărbătoare, nu se potriveşte cu 
înțelegerea lui. El îi vedea mult mai sim- 
pli şi mai rustici; de aceea, oamenii şi cio- 
banii lui Lukian sunt necăjiţi, chinuiți, nu 
visători și lirici ca ai lui Grigorescu. 

Continuă să lucreze și să simplifice me- 
reu, căutând să scape de maniera acade- 
mică și rece. Pictează cum îi dictează su- 
fletul. Nu făcea schițe, nu revenea niciodată, 

„trebue să arăţi în fața naturii ce știi“; şi 
mare-i era plăcerea când apucându-se de 
lucru punea culori pe paletă și le privea, 
îi venea să le soarbă ; căci culoarea pen- 
tru el, era un fapt, pe care căuta să-l 
cucerească și să-l stăpânească. 

Dar cum marile naturi sunt sortite su- 
ferinţii, aşa şi el trebue să se plece aces- 
tei legi: o boală nemiloasă îl împiedică la 
lucru şi-i face viața chinuită. Inalt, voinic, 
rezistă totuși fără să se plângă. Din scri- 


LUKI!IAN 


„Natura nu trebue so imiţi nici so 
copiezi, trebue să lucrezi în fatal ei“, 
LUKIAN 


sorile trimise prietenilor, în care TA vor- 
beşte de suferința lui, nici un accent de 
desnădejde nu se desprinde, e doar expri- 
marea sentimentului de părere de rău, că 
nu poate lucra cum vrea. 

Umblă totuşi de ici, colo, lucrând pei- 
sagii, în care culoarea şi lumina jubilează. 
La Moineşti, pictează minunate chipuri de 
evrei. 

Retras, lucrează la Mânăstirea Brebu, 
poate cele mai frumoase peisagii; în ele, 
culoarea alăturată ca ton, desfășurată a- 
proape pe un singur plan, fără prea multă 
adâncime, e atât de veridică, încât ai im- 
presia unei a doua naturi. 

Lukian e un realist dar nu în înțelesul 
copierii naturii, ci în sensul că oricare ar 
fi interpretarea ce o dă el naturii, nu se 
depărtează de ea și totuși e personal. Nu 
l-a interesat atât de mult adâncimea într'un 
tablou și nici volumul lucrurilor, ci culoa- 
rea şi lumina. Lumina, pentru el, era o în- 
cântare. Să redai lumina din natură pe o 
biată suprafaţă plană cu ajutorul doar a 
câteva tuburi de culoare, iată ce greutate 
a învins Lukian. 

Când nu mai poate ieşi la câmp, așează 
frumos câteva flori într'o ulcică şi le pic- 
tează, iar când iarna îi răpeşte și acest su- 
biect de lucru, pictează după flori de hârtie. 
Ce importanţă, pretextul îi trebuia, frăge- 
zimea şi moliciunea petalelor o dădea d 
din pensulă, cu meșteșugu-i neîntrecut. Şi 
câtă simplitate și modestie la acest artist. 
Nu a cerut niciodată vreun titlu, nici nu a 
umblat după glorie. 

Când se așează uneori în fața oglinzii 
şi-şi pictează chipul, îl întitulează mo- 
dest: „Nu zugrav“. 

El singur nu-şi dădea seama de valoarea 
nepreţuită a operelor lui. 

Dar boala se înrăutățeşte,— poate şi din 
cauza răcelii căpătate în timpul când picta 
biserici— şi-l țintueşte în casă, Acum, uni- 
cul subiect îi rămân doar florile. 

Şi când nu mai poate ține pensula, el 
cere să i-o lege de mână şi cu ea încearcă 
să picteze, cât î mai ţineau ultimile-i puteri. 

Ce chn, să nu mai poată face ceea ce 
a indiăgit mi mult pe lume: pictura. 

Incet, trupul se încovoaie, cedează, renunţă 
la luptă, dar sufletul rămâne treaz și biruitor. 

Din această suferinţă și biruinţă în ace- 
laş timp, au ieșit acele minunate tablouri 
în ulei, pastel şi aquarelă, de o frăgezime 
şi delicateţe cum numai el le putea face. 

Nu vedem în ele nici o sforțare, nici o 
înfluență străină, totul e redat spontan, cu 
înflăcărare, cu sinceritate. 


Subiectele lui preferate sunt peisagii sin- 
guratece, în care rareori, apar ființe, oameni 
dela ţară, modeşti, chinuiţi de grija zilei de 
mâine : „Tăetorul de lemne“, „Moş Gheor- 
ghe“ sunt din această serie şi mai ales flori, 
pe care le-a iubit ca un copil. li erau sin- 
gura mângâere în singurătatea impusă de 
boală și ultima rază înviorătoare în chilia-i 
de schimnic. 

Dar ce valoare neprețuită a ieșit din a- 
ceastă izolare, puţini și-au dat seama. Cri- 
ticat la început, azi e apreciat la valoarea 
lui adevărată și considerat ca cel mai per- 
sonal și cel mai bun colorist dintre pictorii 
noștri. 

Dacă soarta s'a pornit cu atâta îndârjire 
împotriva lui, o mângâere însă l-a făcut să 
suporte suferinţa : descoperise taina culori- 
lor pe care a stăpânit-o cum a voit, îngră- 
mădind nenumărate frumuseți, câte răs- 
pândite pe atâtea pânze, au isvorit din pen- 
sula-i de maestru. 

C. M. Nicolaevici 


MARE 


ILUA 


STRAJER 


— 8 IUNIE sage — 


Vlăstar din secularul codru al vitejiei strămoşeşti, 

Cu Tine se 'mpletesc nădejdea şi soarta vieții româneşti ! 
Străjer de neclintită veghe. ne porţi pe însorite căi. 

Cu 'nțelepciunea ce-[i lăsară Părinţii şi Strămoşii Tài... 
Viează 'n noi un imn gigantic de dragoste şi bucurie 

Ce freamătă pământ şi ceruri, şi munţi, şi codri. şi câmpie. 
lar soarele mai cald răsare din auritu-i leagăn sfânt, 

Mai zâmbitor priveşte astăzi, pământul [ării..., scump pământ... 
O sfântă zi de sărbătoare, din nesfârşitul vremii caer, 

Se lasă peste firea 'ntreagă, cernându-se domol din aer... 


Mai luminos 


ca altădată azi cerul mai senin zâmbeşte, 


Iar clocotul de tinerețe din mii de piepturi isbucneşte. 


Năvalnic ca talazul mării, s'avântă spre Dumnezeire, 
In unison de mii de glasuri, — un imn măref de fericire. 


„„E sărbătoarea fericirii şi a nădejdii româneşti, 


In care [ara JI urează, Mărite Doamne : 


„SĂ TRĂEŞTI ! 


ELLA FRUNZĂ. 

VRAJE ȘIBASM 


Basmul este copilăria ridicată la simbo- 
lul unui miracol. 

Intocmai unui mugur care-şi desface în- 
velişul—braţe plăpânde,—pentru a întrăţi 
bobocul cu lumina Dumnezeescului uni- 
vers, mânuţele de iragă ale copilului se in- 
tind voluptos, către lumina care îi va 
smulge primul strigăt. 

Pentru sufletul lu: spumos, mustind de 
entuziasmul unei spiritualităţi proaspete, 
copilul cere imagini vii, simle nevoia u- 
nei lumi colorate cu fantasme, în mijlocul 
căreia sufletul lui să vagabondeze, în ire- 
alul unor fapte de vitejie mitică, alături 
de idealul dreptăţii veşnic triumfătoare... 

Imaginaţia copilului e dornică de vite- 
jie şi extraordinar. 

Şi basmul trebue să-şi depene firul lui 
de argint şi mister. 

De ce basmul se spune seara? 

Pentrucă noaptea e zvonul nălucirilor şi 
clipolul întiorărilor. 

Pentrucă noaptea e vraje fantastică. 


— Spune-mi, bunico un base... Spune, 
hai... Cuvinte dragi ce-şi cer visul lor. 
Dar bunica e şirealtă şi are nevoie de pro- 
misiunea solemnă că nepoțelul nu va mai 
tugi atâta şi va fi cuminte. 

— Nu ID mai spun nimic, fiindcă nu 
mă asculți şi ai să pățeşti ce a păţit Făt- 
Frumos din basmul cu Verde-Impărat... 
Nu mai eşti cuminte... 


— Sânt, bunico, zău sânt, nu mai fug, 
na! Şi nepoţelul face mânuţa pumn, udă 
în guriță degetul cel mare şi-l întinde 
către mâna bunicuţei, ca semn că se le- 
gătueşte. 

In ochii lui vii, e numai rugă şi curio- 
zitate. 

Bunica zâmbeşte învinsă. 

— Binee... să ţi-l spun peacela cu Verde- 
Impărat, să vezi ce se întâmplă când nu 
asculti de porunca lui Dumnezeu. Vezi, 
la culcare să te faci iar că ai uitat să spui 
rugăciunea... 


In mintea copilașului, apăru repede chi- 
pul acelui moşneag cu ochii blânzi, cu 
barba albă ca zăpada, care are puteri 
grozave, care ştie tot şi... 


Răspunse repede: 

— Am să spun rugăciunea, nam să uit 
bunico, zău... 

Bunica începu rar, lucrând alene la un 
ciorap, cu nişte cârlige lungi, iar nepoţe- 
lul îşi sprijini bărbia în mâint şi ochii 
incepură să-i sticlească în fixitatea cu care 
priveau chipul gârbov şi dragal bătrânei. 

Amândoi stau lângă sobă. Limbile ju- 
căuşe de foc aruncă pe chipul bunicii 
lumini speriate şi roşielice, iar pe perete, 
două umbre negre sentinsără mari, dintre 
care una lucrează la ciorap... 

Bunica vorbeşte rar, copilul a amuţit cu 
ochii ficşi şi mari, iar basmul alunecă 
molatec, ca şi firul de lână ce se deapănă 
alene, de pe ghemul din poala bătrânei. 

Misterul se'ntrăţea cu vraja. 


Basmul trebue trebue să fie atrăgător 
şi moral în acelaş timp. 

Până la lormarea unei judecăţi perso- 
nale şi a unei cugetări juste, copilul pri- 
cepe mai bine măreţia lui Dumnezeu, sub 
forma acelui moşneag cu barba albă, care 
ajută pe cei slabi şi pedepseşte pe cei răi. 

Făt-Frumos este o idealizare,inteligibilă 
pentru copil a timpului pertect de om. 

Luptele eroilor din basm cu smei, ba- 
lauri și alte fiare ingrozitoare dau o idee 
foarte sugestivă despre dreptate celui ce 
le învinge. 

Basmul este deopotrivă binele şi drep- 
tatea care înving totdeauna răul şi ne- 
dreptatea. 

Impărații cu feciorii lor, sfetnicii, viea- 
ta morală a familiei, virtuțile Ilenei-Cosân- 
zene, ale domnițelor şi ale împărăteselor 
de-asupra cărora este puterea nemărginită 
a Aceluia care a făcut toate câte sunt pe 
acest pământ, obişnuesc pe nesimţite, gån- 
durile copilului cu ideia unei ordini şi a 
unor realități sociale, în mijlocul cărora 
trăesc oamenii, 

Compoziţia şi economia epică—de suc- 
cesiune ordonală—a basmului, obişnuesc 
în mod practic mintea copilului cu armonia 
unei cugetări ordonate. 

Dar nu numai pentru copil, basmul e ne- 
cesitate sufletească şi educativă. Să ne 

gândim la nopţile toamnelor aurii, de 
pe plaiurile şi făgaşurile satelor noastre. 
Acolo, în poalele unei naturi netalsificate, 
în mijlocul cimiliturilor și al snoavelor 
de clacă veselă, moşnegii şi toți llăcăii 
nevestele, fetele, ca şi copiii, ascultă blajini 
şi furați de gând, povestea unei lumi de 
pe tărâmul celălalt. 


Această lume nouă răscoleşte iot stră- 
fundul mistic şi supertițios al oamenilor 
dela ţară şi se integrează cu ceva familiar, 
in complexul de datini şi credințe care 


constituesc problematica unei lilosotii po- 


pulare,. 
Stelian Sterescu 


Impresii dela Concursurile „linerimii Române. 


— MAI 


Când a fost vorba să mă mai duc șia- 
nul acestala7 inerimea îmi ziceam cam astfel: 
„Da de ce să mă mai duc? Dacă-i vorba de 
:premiu, ce, sunt eu mai „breaz“ ca alţii? 
„Luna Bucureştilor“, cele două mari mu- 
zee (de şt. naturale şi de istorie), le-am văzut 
anul trecut ; Cişmigiul, Palatul Regal şi ce- 
lelalte, la fel. Ce să mai caut än 

Dar, după puţină chibzuială, mă hotărăsc 
să merg şi de data asta la Bucureşti, însă 
'nu cu gândul că trebue să mai revăd ceeace 
vizitasem anul trecut, ci împins de o idee 
practică ce-mi fulgerase prin minte : să cum- 
păr cărţi de literatură dela anticari. 

Aşadar, în seara zilei de 6 Maiu, ne luam 
drumul spre Bucureşti — cei 21 elevi con- 
curenţi, conduşi de d-l prof. St. Sferescu. 

Inserase de mult. Ca să nu-mi vie somn, 
ies la fereastra vagonului. Un curent răco- 
ros venea de-afară şi-mi bătea în faţă, iar 
privirea îmi sburda fără frâu până la ori- 
zont şi de-aci, o apuca pe bolta înstelată... 

Deodată, tresar brusc şi în mod automat, 
sunt cu mâna pe şapcă: curentul şăgalnic 
se înteţise cu gluma, îşi luase aere de prie- 
etenie şi profitând de faptul că eram ocu- 
pat cu gândul aiurea, era cât pe-aci să-mi 
smulgă şapca de pe cap. De necaz, trag 
fereastra şi vin pe canapeaua vagonului. 
„„Mă trezesc când aurora dimineţii înco- 
rona orizontul. 

Când soarele se urcase de-o suliță, eram 
şi noi în Gara de Nord şi ne coboram din 
vagon în sunetele muzicii militare, fiind în- 
tâmpinaţi de d-l Nae Dumitrescu, preşedin- 
tele Societăţii „Tinerimea Română“, un bă- 

trân prietenos, cu mustăţi lungi şi părul 
ninse de ani. După îndeplinirea celor le- 
gale, mergem cu maşina la „Căminul stu- 
denţesc Stănescu“, unde eram internaţi, şi 
ne odihnim până la amiază. 

Chiar în acea zi — Vineri — am înce- 
put vizitele. Nu le voiu expune în ordinea 
cronologică şi nici cu toate amănuntele, ci 
voiu reda ceeace mi-a rămas mai întipărit 
în minte şi-n suflet. La toate vizitele, am 
fost întovărăşiţi de dl profesor Sterescu, 
care ne-a dat lămuririle necesare și a făcut 
în acelaş timp, și observaţiuni critice asu- 
pra celor văzute. 

Am vizitat câteva expoziţii de pictură, 
de ale pictorilor noştri actuali, sau de ale 
celor mai vechi. O observaţie pe care 
am făcut o asupra picturilor moderne, în 
comparaţie cu cele din epoca deaura Re- 
naşterii, este aceasta: pe când primele sunt 
mai mult simboliste, căutând ca prin câ- 
teva trăsături artistice să-ţi înfăţişeze obiec- 
tul sau tabloul natural, fie prin aruncarea 
unei lumini abundente, cum erau toate ta- 
blourile pictorului-poet și profesor de Ro- 
mână, dl Talaz, fie printr'o îmbinare mă- 
estrită de linii simple, cum erau acelea ale 
marelui nostru pictor Grigorescu — acelea 
ale Renaşterii caută să reliefeze adevărul 
pur, apropiindu-se cât mai mult de reali- 
tate, atât în ceea ce priveşte forma care e 
perfectă şi redată în amănunţime, cât şi în 
ceeace priveşte culoarea, care e aproape 
identică cu modelu! şi foarte expresivă. 

Am revăzut deasemenea, muzeele: cel 
zoologic şi cel istoric, cu colecţiile lor foarte 

interesante şi instructive : primul cu tot soiul 
de animale, unele mai curioase de cât al- 
tele, dela mica insectă până la mamutul 
osos şi balena uriaşă ; iar cel de-al doilea 
cu istoria neamului nostru. Şi aici revin la 
cele spuse la începutul compoziției. Din 
nebăgare de seamă, trecusem foarte multe 
lucruri cu vederea. De altfel, sunt aşa de 
multe de văzut că ţi-ar trebui zile întregi 
să le observi pe toate, aşa că într'o oră 
nu ştii la ce să te uiţi mai întâi. Vezi cos- 
tumele voevozilor neamului nostru, dra- 
pelele ciuruite de gloanţe, spadele frânte în 
războaie, armele lor ; cât de evocatoare lu- 
cruri ! Par'că ai în faţă pe însuşi voevo- 
dul. Un sentiment de patriotism te cople- 
şeşte în acele clipe, te simţi mai mândru 
ca oricând că eşti Român! Cercetând aşa, 
dau cu ochii de o manta însângerată, mă 
apropii şi citesc; „Mantaua generalului 
Dragalina“, rănit mortal pe frontul dela 
Jiu. Cât de emoţionantă, cât de mult spu- 
nea această manta mânjită de sânge! Il 
vedeai par'că, sbătându-se în spasmele mor- 
ţii străpuns de glonţul care acum stă mär, 
turie vie, suspendat alături de manta, iar 
sângele curgându-i din rană.... 

In Tata Muzeului, stă ca strajă neclintită 
mormântul celui ce simbolizează jertfa a 
800.000 de eroi, căzuţi la datorie. Mor- 
mântul Eroului necunoscut. 

Am mers să vizităm deasemenea şi „Luna 
Bucureştilor“, unde am avut de văzut foarte 
multe : noile tipuri de avioane româneşti, 
fabricate la Braşov, diferite sisteme de 
măşti contra gazelor şi obiecte de prim 
ajutor pentru gazaţi ` cusături naţionale şi 
broderii ieşite din industria casnică româ- 
nească, expuse mai ales de mânăstirele de 
călugăriţe. Apoi o încăpere cu Antirevizio- 
nismul, având în faţă harta României-Mari 
pe care scria cu litere groase: „Nici o 
brazdă“; o alta cu obiecte preistorice, gă- 
site pe pământul nostru şi în fine, una în 
care erau expuse copii de pe picturile din 
vechile noastre mânăstiri, înfăţişând pe 
voevozii noştri, o catapeteasmă întreagă— 
adevărată minune de artă plastică; sculp- 
tură şi pictură, uşi împărăteşti dela altare 
— frumos lucrate şi diferite scaune domneşti. 

Ca şi costumele, aceste jeţuri îţi adu- 
ceau în minte figurile strălucite care au 
ilustrat istoria noastră. Când pe marginea: 
jeţului vedeai catifeaua roasă, aveai par'că 
în faţă pe Cuza-Vodă ori pe regele Carol I, 
stând cu cotul rezemat pe ea. 

Trecând pe lângă lacul Herăstrâu cu apa'i 
limpede pe care pluteau bărci şi un vapo- 
raş, am mers să facem cunoștință cu as- 
pectul unui sat românesr : alcătuit din case- 
simple, curate şi frumoase, luate din fie- 
care provincie românească — mici gospodării 
—cu mori de vânt scrânciob, etc. 

Am fost şi la Opera Română, văzând 
reprezentarea operei dramatice „Truba- 
durul“, care nea stârnit o vie admiraţie. 

Cât despre concurs, a ţinut numai o oră. 
Am avut însă ocazia să discutăm Cu 
colegi din alte provincii ale ţării noastre, 
pe cari ni-i făceam prieteni dn două cu- 
vinte şi-o strângere de mână. 

Incolo, în afară de aceste fapte, viaţă 
intensă de Bucureşti, aglomerată şi sgo- 
motoasă, cu lume veselă şi tristă, 

Luni seara, ne înzpoiam din Capitală în 
orăşelul nostru de provincie, care deşi nu 
are strălucirea Bucureştilor, cu bloc-haus 
urile, cu măreţia, cu minunăţiile şi cu 
splendoarea sa din timpul nopţii, totuşi e 
mai vital în liniştea sa, mai frumos în sim: 
plitatea şi modestia sa 


Vişan P. lon cl. Vi-a 
«L. T. V.» 


Casa de adăpost „Bâleia“ (Munţii Parângului) 

DUPĂ ZMEURĂ) 


o 


Toamnă, Zi de sărbătoare, pe seară după spar- 
tul horii. Pe uliţa largă, bătută, merg vorbind şi 
glumind fete şi băeţi spre case. 

La un loc una se opreşte şi zice: 

— Mâine e ziua Crucii, nu se lucră! 
„merge la zmeură ’n dosu’ <Ghimbavului» ? 

— Eul 

Şi eu! e 
Şi eu! Şi eu! răspund fetele, căutând să 
treacă una pe alta. 

— E hălăciugă, să umpli butia 'ntr'un conac, 
întăreşte cea dintâi. 

— Numai de nu v'o ieşi 'nainte moş Martin, 
-să vă 'ntrebe de sănătate! glumi un flăcău. 

— Şi-ți păţi-o ca Safta lui Idor! adăogă altul. 

Au amuţit acu par'că toate, neştiind ce să 
zică, gândind la păţania femeii acesteia. 

Safta lui Idor e o bătrână din sat, cu faţa plă- 
vită, plină de zbârcituri, ca şi îruntea-a-i îngustă, 
-o gură mare, fără dinţi, cu buzele subţiri şi 
lungi ; părul sur, atârnând în şuviţe pe la urechi 
şi invelit întrun tistimel vechi, acoperit d'un că- 
pătâiu de ştergar vechiu murdar. Umblă tot cu 
două trăişti lungi, după gât, merge pela case, 
scoate ceva dintruna şi capătă în schimb câte 
un ban, or vre-o lopăţică de mălai, pe care-l 
toarnă ’n cealaltă. La vorbă e scumpă de tot. 
Nu spune de cât două cuvinte 'ngânate. De o 
întreabă cineva: 

— Ce-ai adus azi, Salto ? Fragi ? 

— Hamahaa ! Hamahaa ! îngăimează ea, vrând 
-să zică «da» şi deschizând repede gura trăistii. 

— Afene nu-s? 

— Hupupuu! Hupupuu ! îți răspunde, strâm- 
bând din umeri şi petrecând buza de jos peste 
cea de sus, în semn de părere de rău, că nu-s. 

— Dg’ ursu' väzut La? | 

— Hamahaa! Hamahaa ! şi dă din mână, ca 
şi când ar vrea să spue: «l-am văzut, ducă-se 
pe pustii !> 

Povestea ei o ştiu toţi, De mică sa pomenit 
umblând prin pădure, după fragi, afene, zmeură, 
mure, alune, bureţi şi mânătărci, vara şi toamna; 
după flori şi tot felul de burueni în- primăvară; 
„după păstrăvi de tufă iarna, 

Multă vreme a vorbit şi ea ca toți oamenii, 


Care 


dar a dat odată d'o întâmplare și d'atunci a 
amuţit. 

Intr'o toamnă, pe când se afundase întrun 
zmeuriş, a auzit un mormăit aproape d'asupra 
capului A lăsat coşul din mână şi a cătat în sus, 
Vre-o şapte-opt urşi cocoţaţi în brazi, se prin- 
seseră ?n horă, jucau și cântau, sărbătorind nunta, 
după obiceiul lor. Că i-a văzut na fost nimic, 
nu şi-a pierdut deloc cumpătul, că de câte ori 
nu se întâlnise ea cu câte unul, faţă 'n faţă, prin 
pădure. Pricina însă a fost, cau zărit-o şi ei, și 
din jocu! lor, odată au început să mormăe: 
„Hamahaa, Hupupuu !“ venind spre ea, Safta s'a 
întins la pământ, făcându-se moartă, ca întot- 
deauna ; dar urşilor li-ardea de glumă. Au în- 
tors-o p'o parte şi p'alta, apoi unul i s'a aşezat 
pe piept, a dus urechea la gură-i, să vază de 
suflă. Şi, când a simţit. că dă semne de viaţă, 
a ridicat-o ca p'un pai şi a aruncat-o hăt, cât 
colo,cu mormăit înfuriat de Hamahaa, hupupuu !“ 
Și s'a pomenit într'o ropină, cu cioturi şi cu ră- 
gălii peste ea, ce i-au strivit trupul și aproape 
i-au luat piuitul. Când a scăpat d'acolo dup'o 
adăstare lungă, plină de durerea şi de groaza 
morţii, s'a dus ca zburând, pe coastă devale, 
dând din mâini şi povestind la toţi întâmplarea 
cu «Hamahaa, hupupuu !>, singurele vorbe, ce-i 
mai rămăseseră 'n capu-i rătutit. 

După o trecere de câteva clipe, Brânduşa 
Voinii, o fetişcană zburdalnică, hazlie şi îndrăz- 
neață, dracu’ gol, cum îi zic toţi în sat, a răs- 
puns hotărită: 

— Eu, una, nu mă tem! Haideţi cu mine şi 
să nu vă pese! De ne-o ieşi bala 'nnainte, mă 
prinz, că vin cu pielea lui la spinare! 

Băeţii încep să râză. Unul din ei, Petrucă Să- 
man, sare cu vorbr: 

— Te prinzi cu mine, că no iei la sănătoasa, 
când îi da cu ochii de el?... 

— Mă prinz, del 

— Tare-aş vrea, să te zăresc şi eu cum în- 
funzi pădurea, tulind-o scurta-uda, când Lt simți, 
stărui băiatul. 

— N'ai de cât să vii şitu să vezi ! îi răspunse 


*) Va apărea în romanul «Zile senine» în ediţia IV-a. 

fata cu mândrie şi hotărîre ?n glas. Fiecare şi-au 


pus în minte câte ceva şi s'au despărţit. 


+ 
C i 


A doua zi când a prins să se lumineze 
de ziuă, fetele, după ce şi-au luatcâte o doniță 
măricică, sau adunat la un capăt de drum şi au 
pornit-o doinind : 

„Frunză verde trei răsure ! 
Pe sub deal, pe sub pădure, 
Trec fetiţele la mure 

Şi băeţii la nuele 

De mi se întâlnesc cu ele!“ 

Stau locului, ici-colo, se mai sfătuesc, se joacă, 
să descremenească picioarele, să nu simţă obo- 
seala şi pornesc iarăşi cântând : 

„Şi iar verde trei răsure! 
Bată-te crucea pădure, 
Crescuşi înnaltă şi subţire, 
Nu crescuşi mai redioasă, 
Să croeşti umbră frumoasă, 
Să ne faci tihnă la masă 
Şi la masă şi la joc, 

Stând cuprinşi după mijloc, 
Cu mândruţa la un loc!“ 

Urcă acum zorite, pe potecile înguste și re- 
pezi, aşternute pe coastă, prin inima pădurii, 
pe sub pinii înnalţi, cu ramuri în chip de cruce, 
mici sus, şi din ce în ce mai lungi și mai groase 
jos, lăsându-se, ca umbră deschisă, peste rădă- 
cinile ieşite. 

Sau înşirat pâlcuri-pâlcuri, chiue şi hăulesc 
într'una. 

„Pentru tine, fa Ileană, 

S'a uscat iarba "mn poeană 

Şi porumbu' în buruiană. 
Foicică frunză deasă! 

Că şedeam cu tine "mn casă, 
Când era vremea de coasă !* 


Pe deasupra muntelui de peatră, e 'ntins un 
chilim alburiu-galben, ce pare, lângă albastrul 
nesfârşit al cerului, ca un petec viu, destrămân. 
du-se încet-încet, lățindu-se înspre apus şi vest- 
tind ridicarea sfeşnicului zilei. In curând raze 
luminoase, calde, joacă pe vârfurile molizilor, le 
umple de strălucire, moae răşina din ţepi, fă- 
când-o să dea aerului ceva din mirosu! ei as- 
cuţit. Ici colea pârâiaşe cu apă zvăpăiată saltá 
peste petre, se unesc mai multe, aleargă mai 
cu spor şi cu zgomot mai gros și mai tare spre 
valea cu apă limpede a „Ghimbavului“. 


Când au dat de zmeurișul cunoscut, fetele sau 
oprit, înșirându-se pe marginea rugilor plini, cum 
se înşiră galbenii mari Do cordea de catifea. Şi 
au pornit iarăşi să cânte, ca să omoare uritul, 
să-şi facă curagiu şi să sperie ursul: 

„Foaie verde şi-un dudău : 
Mândro doru meu g'al tău. 
Face-l-aş d'un fierăstrău, 
Fierăstrău cu pânză nouă, 
Ce despică munţii 'n două, 
Ca pun bobuleţ de rouă! 
Fierăstrău cu pânza lată, 
Ce retează munţi de peatră, 
Să trec la mändruta 'ndată 
Fierăstrău cu pânză mică, 
Ce scrijală munţi de sticlă, 
Ca să trec la mândruliță |]... 


Mai dulce şi mai cu foc decât toate, cântă 
Brănduşa Voinii, care e dăruită de Dumnezeu 
cu podoaba aleasă a viersului şi cu simţiri alese 
în inimă. Ea e 'ndrăgostită de Petrică Săman, cum 
e *ndrăgostită luna după soare şi verdele bra- 
dului de albastrul cerului. El e cel mai tare şi: 
mai îndrăsneţ flăcău din sat. Joacă tot în capul 
brâului şi se tem toţi tovarăşii de braţu-i vânjos! 
Odată, din pricina ei, că i-a 'ncetat lăutarul o 
tăpălagă, s'a bătut cu toată floarea horii şi i-a 
biruit pe toţi. Aşa bărbat îi place să aibă/ 

Şi ea nu-i destul de *ndrăzneață? Când îl 
înhățase odată de gât, nu ştiu care, fără de 
veste l-a apucat ca de mâini cu dinţii şi i le-a 
descleştat. Pentru el sar lupta nu numai cu 
lumea toată, ci şi cu dihăniile din pădure, cu 
dracii şi cu moartea chiar! Și el nu ştie, să nu 
simţă asta ? 

— De ce mo fi luat în râs asară, că "'nfund 
pădurea, când 'oiu zări ursu'? Să nu rămâi 
cumva de rușine, am pus puşca pe spate. O fi 
uitat, că dau cu ea, ca vânătoru” ăl mai iscusit ? La 
câte vulpi şi lupi n'am răpus cu capu' din fuga 
mare pe hăfaș ?... In urs, cei drept mam tras; 
dai de l-oiu întâ!ni, nu mă dau la o parte! Zi- 
când aşa ’n ea, lasă puţin doniţa jos, aduse ’n- 
cetinel în față patul puştii şi se uită, să vază 
de e capsa pusă şi de na pleznit cumva. | 

Zmeura mare, deasă şi coaptă, atârnă 'n cior- 
chine ca strugurii, la îndemână de cules, Fetele 


stau locului, nemişcate unde s'au aşezat la înce- 
put; în afară de zgomotul, făcut de mâinile gră- 
bite şi de vorba şide cântecele, pornite din gu- 


ile lor, nici o şoaptă, nici o atingere de frunză. 
Erau pe la jumătatea doniţelor, cântau toate 
legănat, duios : 


„Frunzuliţă ş'un dudău! 
Plâng fagii la retegău 

Şi pietrele la părău, 

De jalea mândrului meu !* 


Au desluşit un foșnet prin pădure şi au ciu- 
lit urechile, tăcând toate ; dar, băgând de seamă, 


că nu se mai aude nimic, au pornit iarăşi să 
„cânte : 


„Frunză verde trei zmicele | 
Pläng fagii la dosurele 
Şi pietrele "mn fântânele, 
De jalea mândrelor mele !* 


Foşnetul se lămurea însă bine. A pşâsâit una, 
s'au oprit toate din lucru şi au ascultat. Mișca- 
rea, încetată o clipă, a pornit din nou mai apă- 

sat, mai aproape. S'a auzit un mormăit, nu ştiu 
care a zărit apoi, a dat un țipăt şi au luat-o 
toate la fugă. 

Brânduşa Voinii a făcut numai câţiva pași şi a 
desluşit un râs de om, ca al lui Petrică, or i s'a 
părut, destul că şi-a venit în fire şi și-a adus 
aminte de hotărîrea şi de prinsoarea de seară. 
S'a dat după un brad, a zărit ursul în două 
picioare, a scos puşca după spate şi a luat-o la 
ochi. A auzit atunci un glas lămurit: «Nu trage 
Brânduşo !> a văzut arătarea dând din labă şi 
chircindu-se "mn jos, și-a oprit puţin degetul pe 
piedică. 

— Lasă puşca, Brânduşo, că mi s'a zbârlit 
păru’ "mn cap! mai veni vorba dintracolo şi ră- 
sări d'odată chipul lui Petrică pe după zmeură. 

—. Bine că s'a sfârşit gluma aci! abia putu 
să zică ea, dând încet cocoşul puştii jos şi aşe- 
zându-se la rădăcina bradului, cuprinsă de braţele 
nătăvăloase şi tremurătoare ale omului jiganie, 


Mihail Lungianu 


PE DEFILEUL JIULUI, LA PETROŞANI 


In ziua de 23 Aprilie un grup de 26 
elevi ai claselor a  VIll-a şi a Vll-a dela 
liceul nostru, însoţiţi de d-nii profesori Theo- 
dor Gâlcescu, directorul liceului şi Albrecht 
Psheidt, au tăcut o frumoasă excursiune pe 
defileul Jiului până la Petroşani. 

Acolo, pe stadionul de sport al Socie- 
tăţii „Petroşani“, au organizat împreună 
cu echipa „Jiul“ a liceului de Stat din 
acel oraş, un match de foot-ball. Matchul 
s'a desfăşurat în cele mai bune condițiuni, 
bucurându-se de o numeroasă asistenţă 
care a urmărit cu ardoare mersul jocului. 

Rezultatul s'a soldat cu 4—3 în favoarea 
echipei Liceului „Tudor Vladimirescu“. Pu- 
blicul a făcut o caldă manifestaţie de sim- 
“patie Gorjenilor biruitori. 

Excursioniştii au găsit cea mai binevoi- 
toare primire la d-l Inginer inspector M. 
Bălănescu, care le-a oferit masa la cazi- 
noul minelor şi toate înlesnirile pentru cu- 
noașterea regiunii. 

Cronicar 


D 
gemeet, 


Pescar, pe Defileul Jiului. 


E 


98 


Pe Ciociu, la Cimitirul de Onoare 


Duminecă 30 Mai, la orele 7 dimineaţa, 
toţi elevii liceului nostru au pornit sub 
conducerea domnului director, într'o ex- 
cursiune pe câmpul dela marginea ora- 
şului, zis „Ciocârlău“, până la Cimitirul 
de onoare, 

Pe drum, elevii au mers în cea mai 
perfectă ordine, cântând marşuri străje- 
reşti şi patriotice. S'a admirat priveliştea 
ce se deschide în spre brâul Carpaţilor 
gorjeni şi sau reamintit luptele purtate 
de bravii ostaşi ai Gorjului pe aceste me- 
leaguri în 1916, când s'a declarat războ- 
iul pentru întregirea neamului. 

La Cimitirul de onoare, unde se află 
îngropaţi toţi luptătorii, români şi străini, 
căzuţi în bătăliile frontului dela Jiu. Acest 
cimitir este foarte bine îngrijit şi oferă 
vizitatorilor un frumos prilej de reculegere 
sufletească şi de admiraţie în acelaş timp. 

In faţa marei cruci, aşezate în mijlocul 
Cimitirului, domnul director al liceului a 
rostit o scurtă cuvântare, evocând cura- 
jul şi faptele înalte ale celor ce s'au jert- 
fit pentru patrie. 

Excursioniştii s'au înapoiat în oraş la 
orele 1i voioşi şi veseli. 


ZS 
La Polovragi, Baia de Fier d Novaci 


In dimineaţa zilei de Duminecă, 6 lunie a. c., 
un grup de profesori ai liceului nostru în 
frunte cu d-l Director Theodor Gâlcescu, îm- 
preună cu 49 de elevi au făcut, cu două maşini, 
o frumoasă excursiune la Polovragi, Baia de 
Fier şi Novaci. 

Dintre profesori ad participat: d-rele profesoare 
E. Bărbulescu şi El. Ionescu şi domnii profesori 
1. Manolescu, 1. Dumitrescu, C. Nicolaevici, 1. 
Râncu şi Stelian Sterescu. 


Pe o zi frumoasă de vară, excursioniştii au 
putut să viziteze mai bine locurile pe unde s'au 


Cr. 

oprit, pe lângă drumul frumos şi pitoresc pe 
care l-au străbătute 

Prima oprire a fost la Polovragi unde profe- 
sorii şi elevii au vizitat în deaproape mânăstirea 
Polovragi, dându-se explicaţii despre mânăstire 
şi despre picturile murale, 

S'a făcut apoi pe jos drumul care duce la 
peștera Polovragi. Având în stânga o prăpastie 
adâncă, pe unde vuia nervos Olteţul, excursio- 
niştii au admirat nespusele frumuseți din partea 
locului. Intrând în peşteră, d-ra Bărbulescu şi 
d-l 7. Râncu, profesori de ştiinţele naturale, au 
dat explicaţii ştiinţifice despre formarea peşteri- 
lor şi ceea ce se poate admira acolo, 

După vizitarea peşterii excursionişti “au oprit 
pe o poiană din preajma mânăstirii unde au 
prânzit. 

A doua oprire a fost la Baia de Fier, unde 
s'a vizitat o altă grotă, numită „Peştera muierii“ 
mult mai interesaniă şi mai frumoasă, mai ales că 
acolo, s'au găsit şi urme de animale preistorice. 

Dela Baia de Fier, trecând prin Cernădia, 
excursioniştii s'au oprit apoi la Novaci. 

Inainte de intrarea în comuna Novaci, d-l Di- 
rector a arătat pe munte, sus, porţiunea de şo- 
sea care se vedea, din drumul „Regele Carol II“, 
care leagă Novacii de Sibiu, dând explicaţii asu- 
pra acestei şosele importante. La Novaci, s'a vi- 
zitat comuna, remarcându-se clădirile, curăţenia 
şi buna întreţinere a comunei. La şcoala pri- 
mară „Alexandru lon Cuza“ de sub conducerea 
domnilor Lianu şi Giugiulan, d-l Director a atras 
atenţia elevilor asupra calităţilor pe care le are 
şcoala aceasta, considerată ca una din puţinele 
şcoli primare din ţară. S'a vizitat apoi biserica 
din Novaci, nouă şi de însemnată valoare ar- 
tistică şi arhitectonică. 

Spre seară, excursioniştii, sau întors la Tg.-Jiu. 

Excursiunea a fost reuşită, atingându-şi cu 
prisosință scopul, şi ca recreaţie şi ca instrucțiune. 


XR 
la Runu, Tismana, Bala de Aramă 


In ziua de 9 Iunie, un grup de 48 elevi 
din clasele II A, II B şi HI B dela liceul 
nostru, împreună cu patru însoțitori au 


pa 

“îmbracă munţii din aceste locuri. 

= “Ultima oprirea fost în satul Runcu unde 
= s'a văzut încântătorul izvor ce iese vânjos 
- de sub stâncă, şi tot pitorescu văii care 


făcut o frumoasă excursie în partea de 
vest a judeţului. 

Maşinile au pornit de dimineaţă, în cân- 
tecele şcolarilor şi au făcut primul popas 


la Baia de Aramă. Acolo, sa vizitat oră- 


-şelul şi toate împrejurimile interesante mai |. 


mult din punctul de vedere al conformaţiei 
terenului. Izvoarele, podul şi grota dela 
Ponoare an fost obiecte de admiraţie. 
Dela Baia de Aramă, excursioniştii s'au 
întors și s'au oprit la Tismana unde au 
vizitat Mânăstirea şi frumoasa pădure care 


străbate munţii. 


Toate explicaţiile au fost date de domnii 
I. Râncu, profesor de Şt. Naturale, şi Se- 


„ver Petrescu, profesor de Istorie şi Geo- 


grafie, cari au avut totodată, împreună cu 
d-nii Z. Bicescu şi Vasile Orelefchi, tuncţio- 
narii liceului, grije de elevi. 

Turist. 


Sărbătorirea zilei de 8 lunie 


Sărbătoarea naţională, românească, dela 
8 lunie este una din marile sărbători ale 


M. S. REGELE CAROL Il 


neamului românesc și a tineretului cu deo- 
sebire. Ea comemorează restaurația monar- 
hiei noastre, a venirii în ţară a M. Sale 
„Regelui Carol ll. 


In oraşul nostru, această sărbătoare a 
purtat semnul unei solemnităţi şi a unui 


entuziasm cu adevărat impresionant. Întreg 


orașul a fost împodobit cu drapele ca în- 
tr'o zi de mare sărbătoare. 

Festivităţile au fost pe terenul sportiv. 
In faţa tuturor şcolilor adunate în careu, a 
armatei şi a unui numeros public, au venit 
autoritățile care au primit raportul străje- 
rilor— cercetași, pe unităţi, dela comandanții 
respectivi, apoi au trecut în revistă şcolile 
și armata, în sunetul imnului regal. 

S'a oficiat apoi, un serviciu religios de 
către toţi preoţii din oraș. Elevul Gelepu 
dela Liceul „Tudor Vladimirescu“ a citit 
Apostolul din ziua aceea. 

Şcolarii împreună cu publicul, au întonat 
„Trăiască Regele“, sub conducerea d-lui 
V. Cristovici, profesor. 

Pr. Gh Gâţă, profesor a ţinut o predi- 
că ocazională, iar un comandant de Străjeri 
a ţinut o cuvântare S'au mai executat apoi 
câteva coruri de către toţi şcolarii, apoi s'au 
executat admirabile exerciții gimnastice de 
ansamblu. 

La ora 1114, în faţa mormântului Eca- 
ferinei Toderoiu, în faţa autorităţilor, au 
defilat şcolile şi premilitarii într'o ținută 
impunătoare. Elevii liceului nostru sau 
distins în deosebi. 

După amiază au fost la teren concursuri 
sportive interşcolare, iar seara, s'a făcut o 
frumoasă retragere cu torţe. Asistent 

ZIUA EROILOR — ke IUNIE 1937 


În ziua de /nâlfarea Domnului se săr- 
bătorește întotdeauna şi ziua eroilor nea- 
mului căzuţi pe câmpul de luptă. 

La ora 8 dim., a fost un parastas la 
mormântul eroinei Ecaterina Toderoiu, unde 
s'a depus o coroană de flori. 

Au fost de față autorităţile, armata, şco- 
We, societățile, precum și un număr im- 
presionant de orășeni. 

De aci, asistența a pornit în procesiune 
pe calea Victoriei până la statuia lui 7udor 
Vladimirescu, unde s'a depus o coroană, 
iar dela statuie, cortegiul s'a îndreptat spre 
Cimitirul de onoare de la marginea orașului. 
Mormintele tuturror eroilor erau curățate şi 
aşternute cu flori de către străjeri şi străjere. 
S'a oficiat un parastas Raspunsurile au fost 
date de corul „Lira Gorjului“: sub condu- 
cerea d-lui prof Siet, Sterescu. Au vorbit 
Pr. Gr. Prejbeanu, protoereu, dl prefect 
dr. Al. Bădescu, Colonel Gheorghiu a d | 
T. Alexandrescu. Vorbitorii au arătat în- 
semnătatea zilei  sfințând totodată și 
cele 2 tunuri dela mormântul eroului 
General Culcer lon, 

Dela cimitirul de onoare, publicul s'a 
îndreptat spre cimitirul comunal, unde mai 
sunt îngropaţi câţiva eroi, membri ai cor- 


gt Pe didactic. A vorbit din partea profe- 

sorilor dl Pro, C. Michailescu, directorul 

Şcolii normale de băeţi „Spiru Haret“. 
Seara, s'a făcut retragere cu torţe. 


Cronos 


EROILOR-MARTIRI 


Aud în adâncuri de glie chemarea cea sfântă 
[de bucium, 
Vă văd parc aievea şi acum; 
Văd frunţile voastre "'ncreţite de-ascunse dureri 
[şi de sbucium, 
Vă văd pornind iarăşi la Drum... 


Străjeri neclintiţi la hotare, oşteni fără frică de 
[moarte, 

Cu sânge pământul stropind ; 

Imagineu voastră răsare în vremuri bătrâne, 
[departe, 

La lupte pornind... 


Răsar voevozii prin munţi şi prin văi 
Purtându-şi la lupte ostașii: 

Bătrâni, stâlpi ai ţării şi falnici flăcăi, 
Ce ştiu ca să 'nfrunte vrăjmaşii. 


Ca vântul aleargă spre Nistru şi Mare, 
Spre Dunăre, Tisa ; răsună Carpaţii 

Şi focul de luptă pe dealuri răsare : 
Pornesc ca să-şi apere fraţii... 


Septimiu Şoimu 

O carte binevenită. 


„Gorjul“—ghid turistic de Pr. Gh. Gâţă, profesor 


Un distins profesor al liceului nostru, Pr, Gh. 
“Gâţă, ne-a dat în ultimul timp, o cartea cărei 
valoare şi utilitate este indiscutabilă. 

Pentru judeţul nostru, bogat în atâtea locuri 
minunate, a căror frumuseţe se împleteşte deo- 
potrivă cu valoarea turistică şi importanţa is- 
torică, nu am avut, până la apariţia cărţii sus 
anunţate, alte opere de acest fel, fără numai de 
câteva monografii mai vechi, ale răposatului 
Alexandru Ştefulescu. 

Importanţa cărţii Preotului profesor Gh. Gâță 
constă în primul rând în calitatea ei de a fi 
sintetică şi clară. O colecţie de fotografii, cu 
gust alese, măresc farmecul materialului in- 
formativ. 

Execuţia tehnică a cărţii, —editată de „Liga 
Naţională a femeilor române din Gorj“, la „Scri- 
sul Românesc“ din Craiova, — merită "toată 
admiraţia. 

Cartea Preotului Gh. Gâţă, este o plăcută 
invitaţie, greu de refuzat, de a vizita Gorjul, 


t. 


Cu acest număr, AMICUL TI- 
NERIMII ia vacanță până la în- 


ceputul viitorului an şcolar. 


Vedere din Munții Parângului 


Străjerie 
„ Tabăra străjerească dela Bumbestt 


Conform indicațiunilor primite dela se- 
diul O. E. T. R. din Bucureşti, din iniția- 
tiva d-rei Nissa Cămărășescu, Comandanții 
legiunilor de străjeri din Gorj au avut o 
consfătuire cu d-l Prefect al judeţului, Dr. 
Al. Bădescu, pentru fixarea şi amenajarea 
locului unde va fi tabăra. In acelaş scop, 
dl Prefect al județului a hotărît, împreună 
cu d-l inginer Valeriu Marinescu, Şeful 
Serviciului tehnic județean, trasarea unui 
drum de acces dela gara Bumbeşti până 
la locul taberei. 

Lucrările sunt începute, iar tabăra, se 
crede, că va funcţiona chiar din luna Julie a.c. 

Este posibil ca la deschiderea taberei să 
asiste şi M. Sa. Regele. 


Lectura şcolarilor pentru vacanţă: 


Gr. . lexandrescu : Poezii şi proză; 
V. Alecsandri : Poezii şi teatru ; 
D. Anghel: Proză ; 
N. Bălcescu : Scrieri istorice ; 
d Bart : Schițe marine ; 
I. Al. Brătescu-Voineşti : In lumea dreptății; 
Intuneric şi lumină 3 
LL Caragiale: Teatru; Nuveie şi povestiri; 
Otilia Cazimir : Grădina cu amintiri ; S 


Gh. Coşbuc ` Poezii ; 
I. Creangă: Opere complete ; dëi 
Al Davila; Vlaicu-Vodă; "mc 


Delavrancea : Teatru ; 

M. Eminescu : Poezii ; 

lon Ghica : Scrisori către Alecsandri ; ; 

Em. Gârleanu : Bătrânii ; 

O. Goga: Poezii: 

G. Galactin : Bisericuța din Răzoare ; 

C. Hogaş : In munţii Neamţului ; 

P. Ispirescu : Basmele Românilor ; 

U. Negruzzi : Fragmente istorice ; 

Al. Odobescu: Doamna Chiajna şi Mihnea cel Rău; 

Cezar Petrescu : Drumul cu plopi; Intunecare ; 

Liviu Rrebreanu : Pădurea Spânzuraţilor ; 

Al. Russo: Cântarea României ; 

M. Sadoveanu : Neamul Şoimăreştilor ; 

L Slavici ; Nuvele ; 

M. Sorbu : Letopiseţi, teatru ; 

L Simionescu : Oraşe din România ; 

V. Voiculescu : Pârgă, poezii ; 

A. Vlahuţă : Poezii; 

Duiliu Zamfirescu ` Viaţa la ţară, Tănase 
Scatiu, In războiu ; 

M. Lungianu, |n sărbători, Zile senine. 

